12. ฐานะทางการเงินและผลการดำเนินการ

12.1 งบการเงิน

12.1.1 สรุปรายงานการสอบบัญชี

  รายงานของผู้สอบบัญชีสำหรับงบการเงินของบริษัทในปี 2546 ตรวจสอบโดยนายโสภณ
  เพิ่มศิริวัลลภ ผู้สอบบัญชีรับอนุญาตเลขที่ 3182 บริษัท สำนักงาน เอินส์ท แอนด์ ยัง จำกัด
  ได้แสดงความเห็นในรายงานสอบบัญชีแบบไม่มีเงื่อนไขว่างบการเงินเฉพาะของบริษัทได้แสดงฐานะการเงินและผลการดำเนินงานได้ถูกต้องตามสมควรในสาระสำคัญตามหลักการบัญชีที่รับรองทั่วไป

แต่ทั้งนี้ผู้สอบบัญชีให้สังเกตเรื่องการดำเนินการต่อเนื่อง หมายเหตุ 9.2
เรื่องราคาประมาณสินทรัพย์ หมายเหตุ 18 และ 20 เรื่องค่าเผื่อความเสียหายจากการผิดสัญญา
และรายการธุรกิจกับกิจการที่เกี่ยวข้องกัน

รายงานของผู้สอบบัญชีสำหรับงบการเงินของบริษัทในปี 2547 ตรวจสอบโดยนายโสภณ เพิ่มศิริวัลลภ
ผู้สอบบัญชีรับอนุญาตเลขที่ 3182 บริษัท สำนักงาน เอินส์ท แอนด์ ยัง จำกัด
ได้แสดงความเห็นในรายงานสอบบัญชีแบบไม่มีเงื่อนไขว่า
งบการเงินเฉพาะของบริษัทได้แสดงฐานะการเงินและผลการดำเนินงานได้ถูกต้องตามสมควรในสาระสำคัญตามหลักการบัญชีที่รับรองทั่วไป

  รายงานของผู้สอบบัญชีสำหรับงบการเงินของบริษัทในปี 2548 ตรวจสอบโดยนายโสภณ
  เพิ่มศิริวัลลภ ผู้สอบบัญชีรับอนุญาตเลขที่ 3182 บริษัท สำนักงาน เอินส์ท แอนด์ ยัง จำกัด
  ได้แสดงความเห็นในรายงานสอบบัญชีแบบไม่มีเงื่อนไขว่า
  งบการเงินเฉพาะของบริษัทได้แสดงฐานะการเงินและผลการดำเนินงานได้ถูกต้องตามสมควรในสาระสำคัญตามหลักการบัญชีที่รับรองทั่วไป

12.1.2 ตารางสรุปงบการเงิน

บริษัท จี สตีล จำกัด (มหาชน)

งบดุล

ณ วันที่ 31 ธันวาคม 2546, 2547 และ 2548

หน่วย : บาท

  ----------------------------- ---------------- ---------------- ----------------
  ฐานะทางการเงิน                 งบตรวจสอบ                         

                                ปี 2548           ปี 2547           ปี 2546

                                จำนวนเงิน         จำนวนเงิน         จำนวนเงิน

  สินทรัพย์                                                           

  สินทรัพย์หมุนเวียน                                                    

  เงินสดและรายการเทียบเท่าเงินสด    1,621,834,060    353,402,016      40,931,318

  ลูกหนี้การค้า                     2,225,655,011    1,241,888,611    473,215,436

  สินค้าคงเหลือ-สุทธิ                3,602,905,841    2,166,001,312    1,297,288,857

  สินทรัพย์หมุนเวียนอื่น                                                 

  ลูกหนี้อื่น                        49,164,440       -                -

  ภาษีมูลค่าเพิ่มรอเรียกคืน            31,903,364       270,418,384      -

  ภาษีซื้อที่ยังไม่ได้ใบกำกับภาษี         118,114,176      134,000,477      67,574,359

  เงินจ่ายล่วงหน้าค่าสินค้าและบริการ    196,243,634      198,462,800      45,484,153

  อื่นๆ                           18,588,857       24,760,832       19,929,443

  รวมสินทรัพย์หมุนเวียนอื่น            414,014,471      627,642,493      158,043,670

  รวมสินทรัพย์หมุนเวียน              7,864,409,383    4,388,934,432    1,969,479,281

  สินทรัพย์ไม่หมุนเวียน                                                 

  เงินฝากสถาบันการเงินที่มีภาระผูกพัน   433,772,798      1,000,000        -

  ที่ดิน อาคารและอุปกรณ์-สุทธิ         17,323,570,435   16,129,106,125   12,735,306,941

  สินทรัพย์ไม่มีตัวตน                                                   

  โปรแกรมคอมพิวเตอร์ระหว่างติดตั้ง    46,888,924       45,582,224       40,991,898

  อะไหล่และวัสดุสิ้นเปลืองรอตัดจ่าย     82,090,184       67,138,043       22,428,003

  สินทรัพย์ไม่หมุนเวียนอื่น                                               

  ค่าใช้จ่ายในการจัดจำหน่ายหุ้นกู้-สุทธิ   92,088,519       -                -

  เงินประกันการซื้อวัตถุดิบ            1,048,775,030    973,248,674      142,931,204

  เงินมัดจำค่าซื้อสินทรัพย์             1,288,835,502    -                

  เงินมัดจำค่าใช้พลังงาน             170,429,906      110,429,906      53,231,681

  เงินมัดจำอื่น                     4,841,229        2,866,255        599,113

  รวมสินทรัพย์ไม่หมุนเวียนอื่น          2,604,950,186    1,086,544,835    196,761,998

  รวมสินทรัพย์ไม่หมุนเวียน            20,491,272,527   17,329,371,227   12,995,488,840

  รวมสินทรัพย์                     28,355,681,910   21,718,305,659   14,964,968,121
  ----------------------------- ---------------- ---------------- ----------------

บริษัท จี สตีล จำกัด (มหาชน)

งบดุล (ต่อ)

ณ วันที่ 31 ธันวาคม 2546, 2547 และ 2548

หน่วย : บาท

  --------------------------------------------- ---------------- ---------------- ---------------
  ฐานะทางการเงิน                                 งบตรวจสอบ                         

                                                ปี 2548           ปี 2547           ปี 2546

                                                จำนวนเงิน         จำนวนเงิน         จำนวนเงิน

  หนี้สินและส่วนของผู้ถือหุ้น                                                               

  หนี้สินหมุนเวียน                                                                      

  เจ้าหนี้การค้า                                     1,111,668,960   1,198,131,726    446,930,510

  เจ้าหนี้อื่น                                       273,292,560      330,122,271      389,302,514

  เงินรับล่วงหน้าจากลูกค้า                            241,775,836      32,888,812       45,000,000

  เงินทดรองจ่ายกรรมการ                            -                -                170,952

  หนี้สินที่เกิดจากการฟื้นฟูกิจการที่ถึงกำหนดชำระภายในหนึ่งปี   76,191,866       -                53,029,333

  ค่าใช้จ่ายค้างจ่าย                                 151,270,169      93,775,978       95,595,474

  ดอกเบี้ยค้างจ่าย                                  157,398,562      -                -

  รวมหนี้สินหมุนเวียน                                2,011,597,953    1,654,918,787    1,030,028,783

  หนี้สินไม่หมุนเวียน                                                                   

  เจ้าหนี้บริษัทที่เกี่ยวข้องกัน                           -                -                568,360,000

  หนี้สินที่เกิดจากการฟื้นฟูกิจการ                        752,225,756      1,256,354,919    7,765,721,790

  หุ้นกู้                                           4,044,193,206    -                -

  รวมหนี้สินไม่หมุนเวียน                              4,796,418,962    1,256,354,919    8,334,081,790

  รวมหนี้สิน                                       6,808,016,915    2,911,273,706    9,364,110,573
  --------------------------------------------- ---------------- ---------------- ---------------

บริษัท จี สตีล จำกัด (มหาชน)

งบดุล (ต่อ)

ณ วันที่ 31 ธันวาคม 2546, 2547 และ 2548

หน่วย : บาท

  ---------------------------- ---------------- ---------------- ----------------
  ฐานะทางการเงิน                งบตรวจสอบ                         

                               ปี 2548           ปี 2547           ปี 2546

                               จำนวนเงิน         จำนวนเงิน         จำนวนเงิน

  ส่วนของผู้ถือหุ้น                                                     

  ทุนเรือนหุ้น                                                        

  ทุนจดทะเบียน                                                     

  หุ้นสามัญ 12,000,000,000 หุ้น     12,000,000,000   12,000,000,000   550,000,000
  มูลค่าหุ้นละ 1 บาท (2546:                                          
  55,000,000 หุ้น มูลค่าหุ้นละ 10                                      
  บาท)                                                           

  ทุนที่ออกจำหน่ายและชำระแล้ว                                         

  หุ้นสามัญ 8,200,000,000 หุ้น      8,200,000,000    8,200,000,000    550,000,000
  มูลค่าหุ้นละ 1 บาท (2546:                                          
  55,000,000 หุ้น มูลค่าหุ้นละ 10                                      
  บาท)                                                           

  เงินรับล่วงหน้าค่าหุ้น              -                -                547,024,680

  ส่วนเกินทุนอื่น                                                     

  ส่วนเกินมูลค่าหุ้น                 1,179,140,000    1,719,140,000    162,080,000

  ส่วนเกินทุนจากการลดทุน           206,307,094      206,307,094      4,562,307,094

  กำไร (ขาดทุน) สะสม                                              

  จัดสรรแล้ว-สำรองตามกฎหมาย      595,058,886      458,027,234      12,920,280

  ยังไม่ได้จัดสรร                  10,827,159,015   8,233,557,625    (233,474,506)

  รวมส่วนของผู้ถือหุ้น               21,547,664,995   18,807,031,953   5,600,857,548

  รวมหนี้สินและส่วนของผู้ถือหุ้น        28,355,681,910   21,718,305,659   14,964,968,121
  ---------------------------- ---------------- ---------------- ----------------

บริษัท จี สตีล จำกัด (มหาชน)

งบกำไรขาดทุน

สำหรับปี สิ้นสุดวันที่ 31 ธันวาคม 2546, 2547 และ 2548

หน่วย : บาท

  --------------------------------------------------------- ----------------- ----------------- -----------------
  ฐานะทางการเงิน                                             งบตรวจสอบ                           

                                                            ปี 2548            ปี 2547            ปี 2546

                                                            จำนวนเงิน          จำนวนเงิน          จำนวนเงิน

  รายได้                                                                                          

  รายได้จากการขาย                                             22,201,844,756   21,270,252,071    12,622,162,692 

  รายการโอนกลับค่าเผื่อความเสียหายจากการผิดสัญญากับบริษัทที่เกี่ยวข้องกัน   -                 568,360,000       -

  รายได้อื่น                                                   95,233,801        140,239,928       894,663,055

  รวมรายได้                                                  22,297,078,557    21,978,851,999    13,516,825,747

  ค่าใช้จ่าย                                                                                       

  ต้นทุนขาย                                                   18,945,164,232    18,211,316,404    11,788,752,412

  ค่าใช้จ่ายในการขายและบริหาร                                   461,060,749       417,263,909       483,348,916

  ค่าเผื่อความเสียหายจากการผิดสัญญา                               -                 -                 568,360,000

  ขาดทุนจากอัตราแลกเปลี่ยน                                      -                 58,107,583        -

  ค่าตอบแทนกรรมการ                                           5,880,000         4,200,000         390,000

  รวมค่าใช้จ่าย                                                19,412,104,981    18,690,887,896    12,840,851,328

  กำไรก่อนดอกเบี้ยจ่าย                                          2,884,973,576     3,287,964,103     675,974,419

  ดอกเบี้ยจ่าย                                                 (353,736,948)     (120,997,469)     (57,348,559)

  กำไรจากการดำเนินงาน                                        2,531,236,628     3,166,966,634     618,625,860

  รายการโอนกลับค่าเผื่อการด้อยค่าของสินทรัพย์                        -                 3,441,440,639     -

  ค่าเผื่อการด้อยค่าของสินทรัพย์                                    -                 -                 (5,802,624,311)

  ขาดทุนจากการตัดจำหน่ายสินทรัพย์                                 -                 -                 (1,232,495,777)

  กำไร (ขาดทุน) จากการดำเนินกิจกรรมตามปกติ                      2,531,236,628     6,608,407,273     (6,416,494,228)

  รายการพิเศษ                                                                                    

  กำไรจากการฟื้นฟูกิจการ                                        209,396,414       2,293,731,812     54,421,762,378

  กำไรสุทธิสำหรับปี                                             2,740,633,042     8,902,139,085     48,005,268,150

  กำไรต่อหุ้นขั้นพื้นฐาน                                                                               

  กำไร (ขาดทุน) จากกิจกรรมตามปกติ                              0.31              1.01              2.06

  รายการพิเศษ                                                0.02              0.35              17.51

  กำไรสุทธิ                                                   0.33              1.36              15.45

  จำนวนหุ้นสามัญถัวเฉลี่ยถ่วงน้ำหนักโดยมีมูลค่าหุ้นที่ตราไว้หุ้นละ 1 บาท (หุ้น)  8,200,000,000     6,574,863,388     3,107,397,260
  --------------------------------------------------------- ----------------- ----------------- -----------------

บริษัท จี สตีล จำกัด (มหาชน)

งบกระแสเงินสด

สำหรับปี สิ้นสุดวันที่ 31 ธันวาคม 2546, 2547 และ 2548

หน่วย : บาท

  --------------------------------------------------------- ----------------- ----------------- -----------------
  ฐานะทางการเงิน                                             งบตรวจสอบ                           

                                                            ปี 2548            ปี 2547            ปี 2546

                                                            จำนวนเงิน          จำนวนเงิน          จำนวนเงิน

  กระแสเงินสดจากกิจกรรมดำเนินงาน                                                                    

  กำไรสุทธิสำหรับปี                                              2,740,633,042     8,902,139,085    48,005,268,150 

  ปรับกระทบกำไรสุทธิเป็นเงินสดรับ (จ่าย) จากกิจกรรมดำเนินงาน                                             

  ค่าเสื่อมราคา                                                572,976,550       439,093,516       351,522,734

  ค่าใช้จ่ายในการเจรจาหนี้กับเจ้าหนี้                                -                 (196,300,000)     -

  รายการโอนกลับค่าเผื่อความเสียหายจากการผิดสัญญากับบริษัทที่เกี่ยวข้องกัน   -                 (568,360,000)     568,360,000

  ค่าใช้จ่ายตัดบัญชี                                              71,133,980        32,125,445        25,766,532

  หนี้สูญ                                                                                          6,063,413

  ค่าเผื่อสินค้าที่เคลื่อนไหวช้า                                      4,303,481         -                 5,167,782

  กำไรจากการขายทรัพย์สิน                                       -                 (222,069)         (443,654)

  รายการโอนกลับค่าเผื่อการด้อยค่าทรัพย์สิน                           -                 (3,441,440,639)   5,802,624,311

  ขาดทุนจากการตัดจำหน่ายสินทรัพย์                                 -                 -                 1,235,674,742

  ขาดทุน (กำไร) จากอัตราแลกเปลี่ยนที่ยังไม่เกิดขึ้นจริง                 (16,905,376)      28,643,825        2,631,354

  กำไรจากการดำเนินงานก่อนการเปลี่ยนแปลงในสินทรัพย์ และหนี้สินดำเนินงาน 3,372,141,677     5,195,679,163     56,002,635,364

  สินทรัพย์ดำเนินงาน (เพิ่มขึ้น) ลดลง                                                                   

  ลูกหนี้การค้า                                                 (983,766,400)     (5,211,343,172)   (2,367,218,955)

  สินค้าคงเหลือ                                                (1,441,208,010)   (1,023,696,108)   (339,250,509)

  ลูกหนี้อื่น                                                    (49,164,440)      (51,515,303)      -

  ภาษีมูลค่าเพิ่มรอเรีบกคืน                                        238,515,020       (245,362,668)     73,054,775

  เงินจ่ายล่วงหน้าค่าสินค้าและบริการ                                (2,223,105)       2,005,006         22,857,134

  สินทรัพย์หมุนเวียนอื่น                                           22,058,276        (71,257,508)      12,819,191

  สินทรัพย์ไม่มีตัวตน                                             (86,402,203)      (81,425,811)      -

  สินทรัพย์ไม่หมุนเวียนอื่น                                         (91,589,945)      (869,086,347)     84,807,459
  --------------------------------------------------------- ----------------- ----------------- -----------------

บริษัท จี สตีล จำกัด (มหาชน)

งบกระแสเงินสด (ต่อ)

สำหรับปี สิ้นสุดวันที่ 31 ธันวาคม 2546, 2547 และ 2548

หน่วย : พันบาท

  ------------------------------------------------------------ ----------------- ----------------- -------------------
  ฐานะทางการเงิน                                                งบตรวจสอบ                           

                                                               ปี 2548            ปี 2547            ปี 2546

                                                               จำนวนเงิน          จำนวนเงิน          จำนวนเงิน

  หนี้สินดำเนินงานเพิ่มขึ้น (ลดลง)                                                                          

  เจ้าหนี้การค้า                                                    (85,950,786)     5,196,046,601     1,622,582,435

  เจ้าหนี้อื่น                                                      (56,867,663)      (59,180,243)      343,019,950

  เจ้าหนี้บริษัทที่เกี่ยวข้องกัน                                          -                 -                 (396,859,141)

  เงินรับล่วงหน้าจากลูกค้า                                           207,852,814       (12,111,188)      -

  ดอกเบี้ยค้างจ่าย                                                 157,300,636       -                 -

  ค่าใช้จ่ายค้างจ่าย                                                57,494,191        (1,819,896)       -

  เงินสดสุทธิได้มาจากกิจกรรมดำเนินงานก่อนรายการพิเศษ                   1,258,190,062     2,766,932,526     54,026,685,150

  รายการพิเศษ                                                   (209,396,414)     (2,293,731,812)   (554,421,762,378)

  เงินสดสุทธิได้มาจาก (ใช้ไปใน) กิจกรรมดำเนินงาน                      1,048,793,648     473,200,714       (395,077,228)

  กระแสเงินสดจาก (ใช้ไปใน)กิจกรรมลงทุน                                                                 

  เงินฝากสถาบันการเงินที่ติดภาระค้ำประกันเพิ่มขึ้น                         (432,772,798)     (1,000,000)       -

  เงินสดรับจากการขายอุปกรณ์                                        -                 270,093           543,458

  เงินมัดจำค่าซื้อทรัพย์สินเพิ่มขึ้น                                       (1,288,835,502)   -                 -

  ที่ดิน อาคาร และอุปกรณ์เพิ่มขึ้นสุทธิ                                   (1,767,440,860)   (391,500,085)     (382,554,699)

  เงินสดสุทธิใช้ไปในกิจกรรมลงทุน                                     (3,489,049,160)   (392,229,992)     (382,011,241)

  กระแสเงินสดจากกิจกรรมจัดหาเงิน                                                                       

  เงินสดรับล่วงหน้าค่าหุ้น                                            -                 -                 547,024,680

  เงินสดรับจากการเพิ่มทุน                                           -                 4,366,975,320     500,000,000

  จ่ายค่าใช้จ่ายในการจำหน่ายหุ้นเพิ่มทุน                                 -                 (62,940,000)      -

  เงินรับจากการจำหน่ายหุ้นกู้                                         4,024,163,722     -                 -

  ค่าใช้จ่ายในการจัดจำหน่ายหุ้นกู้                                      (96,935,283)      -                 -

  จ่ายชำระหนี้สินที่เกิดจากการฟื้นฟูกิจการ                                (218,540,883)     (4,072,364,392)   (232,274,489)

  เงินทดรองจ่ายกรรมการเพิ่มขึ้น (ลดลง)                               -                 (170,952)         158,389

  เงินสดสุทธิได้มาจากกิจกรรมจัดหาเงิน                                 3,708,687,556     231,499,976       814,908,580

  เงินสดและรายการเทียบเท่าเงินสดเพิ่มขึ้นสุทธิ                           1,268,432,044     312,470,698       37,820,111

  เงินสดและรายการเทียบเท่าเงินสดต้นปี                                353,402,016       40,931,318        3,111,207

  เงินสดและรายการเทียบเท่าเงินสดปลายปี                              1,621,834,060     353,402,016       40,931,318

  ฐานะทางการเงิน                                                งบตรวจสอบ                           

                                                               ปี 2548            ปี 2547            ปี 2546

                                                               จำนวนเงิน          จำนวนเงิน          จำนวนเงิน

  ข้อมูลกระแสเงินสดเปิดเผยเพิ่มเติม                                                                       

  รายการที่ไม่ใช่เงินสด                                                                                 

  โอนดอกเบี้ยค้างจ่ายเป็นหนี้สินจากการฟื้นฟูกิจการ                         -                 -                 4,693,608,029

  โอนเจ้าหนี้การค้าและเจ้าหนี้อื่นเป็นหนี้สินจากการฟื้นฟูกิจการ                 -                 -                 526,552,986

  โอนเงินกู้ยืมระยะยาวที่ถึงกำหนดชำระภายในหนึ่งปีเป็นหนี้สินจากการฟื้นฟูกิจการ   -                 -                 20,576,404,036

  โอนเงินกู้ยืมระยะสั้นจากสถาบันการเงินเป็นหนี้สินจากการฟื้นฟูกิจการ           -                 -                 1,187,426,011

  โอนเงินกู้ยืมกรรมการเป็นหนี้สินจากการฟื้นฟูกิจการ                        -                 -                 999,665

  โอนเงินกู้ยืมระยะสั้นจากกิจการที่เกี่ยวข้องกันเป็นหนี้สินจากการฟื้นฟูกิจการ       -                 -                 5,200,000

  โอนหนี้สินจากการประนีประนอมเป็นหนี้สินจากการฟื้นฟูกิจการ                 -                 -                 35,629,000,000

  รับโอนหนี้สินต่างๆ เข้าเป็นหนี้สินจากการฟื้นฟูกิจการ                       -                 -                 8,074,207,949

  ลูกหนี้การค้าลดลงจากการหักกลบลบหนี้กับเจ้าหนี้การค้า                     1,990,058,070     4,490,746,656     2,169,014,044

  เงินสดจ่ายระหว่างปีสำหรับ:                                                                            

  ดอกเบี้ยจ่าย                                                    196,338,386       120,997,469       3,462,128

  ดอกเบี้ยจ่ายที่บันทึกเป็นต้นทุนสินทรัพย์                                  22,965,707        -                 -
  ------------------------------------------------------------ ----------------- ----------------- -------------------

12.1.3 อัตราส่วนทางการเงินที่สำคัญ

  -------------------------------------- ------ ----------- -------- ---------
                                                งบตรวจสอบ            

  อัตราส่วนทางการเงิน                       หน่วย   2548        2547     2546

  อัตราส่วนสภาพคล่อง                                                    

  อัตราส่วนสภาพคล่อง                        เท่า    3.9         2.7      1.9

  อัตราส่วนสภาพคล่องหมุนเร็ว                  เท่า    2.1         1.3      0.7

  อัตราส่วนสภาพคล่องกระแสเงินสด              เท่า    0.8         0.2      0.0

  อัตราส่วนหมุนเวียนสินค้าคงเหลือ               เท่า    6.6         10.5     10.5

  อัตราส่วนหมุนเวียนลูกหนี้การค้า                เท่า    12.8        24.8     33.7

  อัตราส่วนหมุนเวียนเจ้าหนี้การค้า               เท่า    16.4        22.1     12.0

  วงจรเงินสด*                             วัน     61          32       15

  ระยะเวลาหมุนเวียนสินค้าและวัตถุดิบเฉลี่ย        วัน     55          34       34

  ระยะเวลาเก็บหนี้เฉลี่ย                      วัน     28          15       11

  ระยะเวลาชำระหนี้เฉลี่ย                     วัน     22          16       30

  อัตราส่วนแสดงความสามารถในการทำกำไร                                   

  อัตรากำไรขั้นต้น                           %      14.7%       14.4%    6.6%

  อัตรากำไรจากการดำเนินงาน                 %      12.6%       12.4%    2.8%

  อัตราส่วนเงินสดต่อการทำกำไร                %                           

  อัตรากำไรสุทธิ                            %      12.3%       41.9%    380.3%

  อัตราผลตอบแทนผู้ถือหุ้น                      %      13.6%       72.9%    -253.7%

  อัตราส่วนแสดงประสิทธิภาพในการดำเนินงาน                                  

  อัตราผลตอบแทนสินทรัพย์                     %      10.9%       48.5%    263.1%

  อัตราผลตอบแทนสินทรัพย์ถาวร                 %      16.4%       61.7%    295.3%

  อัตราการหมุนของสินทรัพย์                    เท่า    0.89        1.17     0.69

  อัตราส่วนวิเคราะห์นโยบายทางการเงิน                                      

  อัตราส่วนหนี้สินต่อส่วนของผู้ถือหุ้น               เท่า    0.3         0.2      1.7

  อัตราส่วนความสามารถชำระดอกเบี้ย            เท่า    8.2         55.6     -110.9

  อัตราส่วนความสามารถชำระภาระผูกพัน (cash    เท่า                         
  basis)                                                             

  อัตราการจ่ายเงินปันผล                      %      n/a         n/a      n/a

  มูลค่าตามบัญชีต่อหุ้น                         บาท    2.63        2.86     1.80

  กำไรสุทธิต่อหุ้น                            บาท    0.33        1.35     15.45

  * หนึ่งปีมี 360 วัน                                                     
  -------------------------------------- ------ ----------- -------- ---------

12.2 คำอธิบายและการวิเคราะห์ฐานะการเงินและผลการดำเนินงาน

12.2.1 ภาพรวมการดำเนินการที่ผ่านมา

บริษัทประกอบธุรกิจหลัก ได้แก่ การผลิตและจำหน่ายเหล็กแผ่นรีดร้อนชนิดม้วน
ซึ่งเป็นผลิตภัณฑ์พื้นฐานสำหรับอุตสาหกรรมต่อเนื่องอื่นๆ
จากการที่ผู้บริหารของบริษัทเป็นผู้ที่มีประสบการณ์สูง รวมถึงภาวะตลาดที่เติบโตขึ้นในช่วง 2-3
ปีที่ผ่านมา ทำให้อัตราประสิทธิภาพการผลิต (Efficiency rate) ของบริษัท
เพิ่มสูงขึ้นอย่างต่อเนื่องตั้งแต่ปี 2546 – 2548 ซึ่งมีอัตราประสิทธิภาพการผลิตเท่ากับร้อยละ 61
ร้อยละ 74 และร้อยละ 74.7 ตามลำดับ
แสดงถึงการเพิ่มขึ้นของประสิทธิภาพในการผลิตในระดับที่ค่อนข้างใกล้เคียงกับร้อยละ 90
ซึ่งเป็นเป้าหมายของบริษัท

บริษัทมีการเติบโตของรายได้จากการขายอย่างต่อเนื่องจาก 12,622.2 ล้านบาทในปี 2546
เพิ่มเป็น 21,270.3 ล้านบาทในปี 2547 และเพิ่มเป็น 22,202 ล้านบาทในปี 2548
ซึ่งมีสาเหตุหลักมาจากราคาเหล็กแผ่นรีดร้อนที่ปรับตัวสูงขึ้น ประกอบกับบริษัทมีอัตราการผลิต
(Utilization) เพิ่มขึ้นอย่างมาก อย่างไรก็ดี
บริษัทคาดว่ารายได้จะสามารถเติบโตได้อีกเพียงเล็กน้อยหากไม่มีการขยายกำลังการผลิต
ทั้งนี้เพราะภายใต้กำลังการผลิตสูงสุดในปัจจุบัน
บริษัทได้พัฒนาการผลิตจนเกือบเต็มประสิทธิภาพการผลิตแล้ว สำหรับรายได้อื่น มีการเพิ่มขึ้นเช่นกัน
ซึ่งประกอบด้วยรายได้จากกำไรจากอัตราแลกเปลี่ยนและรายได้อื่นๆ
ทำให้บริษัทมีรายได้รวมเพิ่มขึ้นจาก 13,516.8 ล้านบาทในปี 2546 เป็น 21,978.9 ล้านบาทในปี
2547 และ 22,297.1 ล้านบาทในปี 2548 โดยคิดเป็นอัตราการเติบโต ร้อยละ 62.6
และร้อยละ 1.4 ตามลำดับ

ในปี 2546 บริษัทมีกำไรขั้นต้นเท่ากับร้อยละ 6.6 และกำไรจากการดำเนินการเท่ากับร้อยละ 2.8
สำหรับ ปี 2547 บริษัทมีกำไรขั้นต้นเพิ่มขึ้นเป็นร้อยละ 14.4 และกำไรจากการดำเนินงานร้อยละ
12.4 และ ในปี 2548 บริษัทมีกำไรขั้นต้นเพิ่มขึ้นเป็นร้อยละ 14.7
และกำไรจากการดำเนินงานเพิ่มขึ้นเป็นร้อยละ 12.6

รายได้

บริษัทมีรายได้หลักจากการจำหน่ายผลิตภัณฑ์ชนิดเดียว ได้แก่ เหล็กแผ่นรีดร้อนชนิดม้วน
ซึ่งบริษัทเน้นการขายภายในประเทศเป็นหลัก
มีเพียงส่วนน้อยที่ส่งออกไปยังต่างประเทศเพื่อแสดงถึงการยกระดับคุณภาพสินค้าที่ทัดเทียมนานาชาติ

นอกจากนี้ รายได้อื่นของบริษัทประกอบด้วย กำไรจากอัตราแลกเปลี่ยน
กำไรจากการขายวัตถุดิบซึ่งได้แก่ เศษเหล็กและเหล็กดิบให้แก่ผู้ผลิตเหล็กรายอื่น
รายได้จากการขายเศษโลหะและเศษวัสดุพลอยได้อื่นๆ ที่ได้จากกระบวนการผลิต เช่น ทองแดง
ตะกั่ว อลูมิเนียม และเศษสนิมเหล็ก เป็นต้น และกำไรจากการขายสินทรัพย์ของบริษัท

ค่าใช้จ่าย

ค่าใช้จ่ายของบริษัทประกอบด้วยต้นทุนการผลิต ค่าใช้จ่ายในการขายและบริหาร
ค่าเผื่อความเสียหายจากการผิดสัญญากับบริษัทที่เกี่ยวข้อง และค่าตอบแทนกรรมการ

ต้นทุนการผลิต

ต้นทุนการผลิตของบริษัทเกิดจากกระบวนการผลิตเหล็กแผ่นรีดร้อนชนิดม้วน ประกอบด้วยต้นทุนหลักๆ
3 ประเภท ได้แก่ ต้นทุนวัตถุดิบ (Raw Material Cost) ต้นทุนแปรสภาพ (Conversion
Cost) และต้นทุนการลงทุน ได้แก่ ค่าเสื่อมราคา (Depreciation Cost)

-   ต้นทุนวัตถุดิบ ถือเป็นต้นทุนหลักในต้นทุนการผลิต คิดเป็นร้อยละ 70 ของต้นทุนการผลิตรวมในปี
    2547 และปี 2548 ต้นทุนวัตถุดิบประกอบด้วยต้นทุนค่าเศษเหล็กและเหล็กดิบ
    รวมถึงค่าใช้จ่ายในการขนส่งวัตถุดิบซึ่งมีความผันผวนมากในช่วง 2
    ปีที่ผ่านมาโดยมีราคาอยู่ในระดับสูงอย่างต่อเนื่องจากความต้องการเศษเหล็กและเหล็กดิบที่เพิ่มสูงขึ้น
    รวมถึงค่าระวางเรือที่เพิ่มสูงขึ้นมากตามราคาน้ำมันโลก

-   ต้นทุนแปรสภาพ ถือเป็นต้นทุนหลักที่สูงรองลงมาจากต้นทุนวัตถุดิบ คิดเป็นร้อยละ 28
    และร้อยละ 27 ของต้นทุนการผลิตรวมในปี 2547 และปี 2548 ตามลำดับ
    ต้นทุนแปรสภาพเกิดจากค่าใช้จ่ายในการแปรสภาพวัตถุดิบให้เป็นผลิตภัณฑ์เหล็กแผ่นรีดร้อนชนิดม้วน
    ซึ่งต้นทุนแปรสภาพดังกล่าวจะเป็นตัวชี้วัดประสิทธิภาพในการผลิตของบริษัทด้วย
    ต้นทุนแปรสภาพประกอบไปด้วยค่าพลังงาน (ไฟฟ้าและก๊าซต่างๆ) วัสดุสิ้นเปลืองต่างๆ เช่น
    สารเคมีที่ใช้เป็นส่วนประกอบในการผลิต รวมทั้งค่าซ่อมแซมและบำรุงรักษาสายการผลิต
    ค่าแรงงาน และค่าโสหุ้ยการผลิตอื่นๆ เป็นต้น

-   ค่าเสื่อมราคา ค่าเสื่อมราคาที่เกิดจากโรงงานและเครื่องจักรในการผลิต คิดเป็นร้อยละ 2
    และร้อยละ 3 ของต้นทุนการผลิตรวมในปี 2547 และปี 2548 ตามลำดับ

ค่าใช้จ่ายในการขายและบริหาร

ค่าใช้จ่ายในการขายและบริหารของบริษัทประกอบด้วย
เงินเดือนและผลประโยชน์ที่เกี่ยวข้องของพนักงานในแผนกต่างๆยกเว้นพนักงานในสายการผลิต
ค่าขนส่งสินค้า ค่าจ้างที่ปรึกษา
ค่าเสื่อมราคาและค่าตัดจำหน่ายสำหรับอุปกรณ์และเครื่องจักรที่ไม่เกี่ยวข้องในการผลิต
รวมทั้งค่าใช้จ่ายอื่นๆ

ค่าเผื่อความเสียหายจากการผิดสัญญากับบริษัทที่เกี่ยวข้องกัน

ค่าเผื่อความเสียหายจากการผิดสัญญากับบริษัทที่เกี่ยวข้องกันเกิดขึ้นในปี 2546 จากการที่บริษัท
สยามเพาเวอร์ เจนเนอเรชั่น จำกัด
ได้มีหนังสือเรียกร้องค่าเสียหายจากบริษัทภายใต้เงื่อนไขในแผนฟื้นฟูกิจการ
เนื่องจากบริษัทได้ละเมิดสัญญาซื้อขายพลังงานไฟฟ้าเป็นเหตุให้การก่อสร้างโรงไฟฟ้าของบริษัท
สยามเพาเวอร์ เจนเนอเรชั่น จำกัด
ต้องล่าช้าจนทำให้ขาดสิทธิประโยชน์ภาษีอากรขาเข้าเครื่องจักรและอุปกรณ์ตามสิทธิพิเศษจากการส่งเสริมการลงทุนเป็นจำนวน
568.36 ล้านบาท
โดยคณะกรรมการส่งเสริมการลงทุนได้มีหนังสือแจ้งว่าไม่อนุมัติการขยายเวลาการให้สิทธิประโยชน์แก่บริษัท
สยามเพาเวอร์ เจนเนอเรชั่น จำกัด ดังนั้น บริษัทจึงบันทึกเป็นค่าใช้จ่ายไว้เต็มจำนวนในปี 2546
ต่อมาในภายหลังคณะกรรมการส่งเสริมการ

ลงทุนได้มีมติอนุมัติให้ขยายเวลาการให้สิทธิประโยชน์ต่อไปอีกเป็นระยะเวลา 2 ปี
ดังนั้นบริษัทจึงโอนกลับรายการค่าเผื่อความเสียหายจากการผิดสัญญากับบริษัทที่เกี่ยวข้องกันดังกล่าวในปี
2547

อนึ่ง การเรียกร้องสิทธิดังกล่าว บริษัทสยามเพาเวอร์ เจนเนอเรชั่น จำกัด
อาศัยสิทธิเรียกร้องภายใต้เงื่อนไขในแผนฟื้นฟูที่ระบุสิทธิดังกล่าวไว้
และจากการตรวจสอบเงื่อนไขในแผนฟื้นฟูปัจจุบัน บริษัทสยามเพาเวอร์ เจนเนอเรชั่น จำกัด
จะไม่มีสิทธิเรียกร้องค่าเสียหายใดๆ เพิ่มเติมอีกต่อไป

ค่าตอบแทนกรรมการ

ค่าตอบแทนกรรมการเป็นผลประโยชน์ที่จ่ายให้แก่กรรมการของบริษัทตามมาตรา 90
ของพระราชบัญญัติบริษัทมหาชนจำกัด พ.ศ.2535
โดยไม่รวมเงินเดือนและผลประโยชน์ที่เกี่ยวข้องที่จ่ายให้กับกรรมการบริหาร

12.2.2 ปัจจัยที่ส่งผลกระทบต่อการดำเนินงานและผลกำไรของบริษัท

ปัจจัยต่างๆ
ที่ส่งผลกระทบต่อผลการดำเนินงานและผลกำไรของบริษัทในอดีตและอาจกระทบต่อผลการดำเนินงานและผลกำไรของบริษัทในอนาคต
มีดังนี้

การใช้กำลังการผลิต

ความสามารถในการผลิตอย่างมีประสิทธิภาพของบริษัทมีความสัมพันธ์โดยตรงกับระดับการใช้กำลังการผลิต
เนื่องจากกระบวนการผลิตของบริษัทขึ้นอยู่กับต้นทุนคงที่ค่อนข้างมาก
โดยหากบริษัทใช้กำลังการผลิตในระดับที่ต่ำก็จะส่งผลให้ต้นทุนของบริษัทสูงและกำไรของบริษัทลดลง
ซึ่งในอดีต บริษัทมีผลการดำเนินงานขาดทุนซึ่งมีสาเหตุหลักมาจากการใช้กำลังการผลิตในระดับที่ต่ำ
แต่ในระยะ 3 ปีที่ผ่านมา บริษัทใช้กำลังการผลิตเพิ่มขึ้นอย่างมาก
และคาดว่าระดับการใช้กำลังการผลิตของบริษัทจะยังคงมีผลต่อการดำเนินงานและผลกำไรของบริษัทต่อไป

ต้นทุนแปรสภาพ

เนื่องจากเหล็กเป็นสินค้าอุปโภคบริโภคพื้นฐาน
จึงทำให้ต้นทุนวัตถุดิบของบริษัทเปลี่ยนแปลงไปตามแนวโน้มราคาเหล็กในตลาดโลก
ซึ่งโดยปกติจะมีความสัมพันธ์ทางตรงกับราคาขายของเหล็กแผ่นรีดร้อนชนิดม้วน
ดังนั้นกำไรจากการดำเนินงานของบริษัทจึงขึ้นอยู่กับความสามารถในการควบคุมต้นทุนในกระบวนการผลิตของบริษัทเป็นหลัก
โดยเฉพาะอย่างยิ่งต้นทุนแปรสภาพ ในช่วง 2-3 ปีที่ผ่านมา
ประสิทธิภาพในการผลิตของบริษัทเพิ่มสูงขึ้น
ซึ่งส่งผลให้บริษัทมีต้นทุนแปรสภาพที่ต่ำลงและมีผลกำไรเพิ่มมากขึ้น
บริษัทคาดว่าความสามารถในการควบคุมต้นทุนแปรสภาพของบริษัทจะยังคงส่งผลกระทบต่อผลการดำเนินงานและผลกำไรของบริษัทต่อไป

วัฏจักรราคาของเหล็ก

เนื่องจากเหล็กเป็นสินค้าอุปโภคบริโภคพื้นฐาน
ทำให้ราคาในการซื้อวัตถุดิบและราคาขายผลิตภัณฑ์เหล็กแผ่นรีดร้อนชนิดม้วนของบริษัทเปลี่ยนแปลงไปตามราคาตลาดโลก
และถึงแม้ว่าราคาซื้อวัตถุดิบและราคาขายผลิตภัณฑ์มักจะเคลื่อนไหวไปในทิศทางเดียวกัน
แต่ก็อาจไม่เสมอไป
ปัจจัยที่อาจส่งผลกระทบต่อกำไรของบริษัทซึ่งเกิดจากส่วนต่างระหว่างราคาซื้อวัตถุดิบและราคาขายผลิตภัณฑ์
ได้แก่ การขาดแคลนของวัตถุดิบที่ใช้ในการผลิต ความต้องการใช้เหล็ก และปริมาณผลผลิต
และระดับสินค้าคงคลัง เป็นต้น
ซึ่งจากผลการดำเนินงานในอดีตของบริษัทที่ผ่านมาพบว่าภาวะตลาดเหล็กโลกมีผลกระทบต่อผลการดำเนินงานและผลกำไรของบริษัทและคาดว่าจะยังคงมีผลกระทบต่อไปในอนาคต

อัตราการเจริญเติบโตทางเศรษฐกิจและกิจกรรมทางเศรษฐกิจของประเทศไทย

เนื่องจากรายได้ส่วนใหญ่ของบริษัทเกิดจากการขายสินค้าภายในประเทศเป็นหลัก
ซึ่งความต้องการเหล็กของตลาดในประเทศส่วนใหญ่ขึ้นอยู่กับอัตราการเติบโตทางเศรษฐกิจและกิจกรรมทางเศรษฐกิจของประเทศไทย
รวมทั้งความต้องการสินค้าและบริการของลูกค้าของบริษัท ดังนั้น
อัตราการเติบโตทางเศรษฐกิจและกิจกรรมทางเศรษฐกิจของประเทศจึงเป็นปัจจัยหนึ่งที่มีผลต่อความสามารถในการเพิ่มยอดขายสินค้าและรายได้ของบริษัทในปัจจุบันและอนาคต

อัตราแลกเปลี่ยน

บริษัทมีรายได้ส่วนใหญ่อยู่ในรูปสกุลเงินบาท
แต่มีรายจ่ายจากการต้องนำเข้าวัตถุดิบจากต่างประเทศเป็นสกุลเงินตราต่างประเทศโดยเฉพาะดอลล่าร์สหรัฐฯ
การเปลี่ยนแปลงด้านอัตราแลกเปลี่ยนจึงมีผลกระทบต่อผลการดำเนินงานของบริษัทด้วย
แม้จะมีผลกระทบไม่มากนักเพราะช่วงระยะเวลาระหว่างการชำระค่าวัตถุดิบกับการขายสินค้าของบริษัทห่างกันไม่มาก
แต่ก็จะยังมีผลกระทบต่อผลการดำเนินงานของบริษัททั้งในปัจจุบัน และต่อไปในอนาคต

12.2.3 การวิเคราะห์ผลการดำเนินงาน

รายได้

บริษัทมีการขายสินค้าทั้งภายในประเทศและต่างประเทศเป็นสัดส่วนดังต่อไปนี้

(หน่วย : ล้านบาท)

  ------------ ----------- ---------- --------- -------- --------- --------
  ยอดขาย       2546                   2547               2548      

               รายได้       ร้อยละ      รายได้     ร้อยละ    รายได้     ร้อยละ

  ในประเทศ     11,515      91.2       16,435    77.3     19,655    88.5

  ต่างประเทศ    1,107       8.8        4,835     22.7     2,547     11.5

  รวม          12,622      100.0      21,270    100.0    22,202    100.0
  ------------ ----------- ---------- --------- -------- --------- --------

รายได้ส่วนใหญ่ของบริษัทเป็นรายได้จากการขายในประเทศโดยมีสัดส่วนเท่ากับร้อยละ 91.2 ในปี
2546 และลดลงเหลือร้อยละ 77.3 ในปี 2547
เนื่องจากบริษัทต้องการขยายและสร้างฐานตลาดในต่างประเทศ สำหรับในปี 2548
บริษัทมีสัดส่วนการขายในประเทศที่ร้อยละ 88.5 สูงขึ้นกว่า ปี 2547
เนื่องจากความต้องการในประเทศมีระดับที่สูงขึ้น

บริษัทมีรายได้หลักจากการจำหน่ายผลิตภัณฑ์ชนิดเดียว คือ เหล็กแผ่นรีดร้อนชนิดม้วน ซึ่งมีรายได้จาก
การขายเติบโตอย่างต่อเนื่องในช่วง 3 ปีที่ผ่านมา จาก 12,622.2 ล้านบาทในปี 2546 เป็น
21,270.3 ล้านบาท ในปี 2547 และ 22,202 ล้านบาทในปี 2548
หรือคิดเป็นอัตราการเติบโตร้อยละ 68.5 และ ร้อยละ 4.4 ตามลำดับ
ซึ่งราคาขายดังกล่าวจะรวมค่าขนส่งสินค้าเรียบร้อยแล้ว ทั้งนี้
รายได้จากการขายของบริษัทที่เพิ่มขึ้นมีสาเหตุหลัก 3 ประการ ได้แก่ ปริมาณขายสูงขึ้น
ราคาขายสูงขึ้น และอัตราการผลิตสูงขึ้น

+------------------------------------+---------+-----------+-----------+
| รายการ                             | 2546    | 2547      | 2548      |
+------------------------------------+---------+-----------+-----------+
| ปริมาณการผลิต (ตัน)                   | 920,131 | 1,104,638 | 1,120,142 |
+------------------------------------+---------+-----------+-----------+
| อัตราประสิทธิภาพการผลิต (Efficiency    | 61.3%   | 73.6%     | 74.7%     |
| Rate) (ร้อยละ)                      |         |           |           |
+------------------------------------+---------+-----------+-----------+
| ปริมาณการขาย (ตัน)                   | 934,465 | 1,107,062 | 1,097,465 |
+------------------------------------+---------+-----------+-----------+
| รายได้จากการขาย (ล้านบาท)            | 12,622  | 21,270    | 22,202    |
+------------------------------------+---------+-----------+-----------+
| ราคาเฉลี่ยของสินค้าขายในประเทศ         | 13.59   | 18.99     | 20.39     |
| (บาทต่อกิโลกรัม)                      |         |           |           |
+------------------------------------+---------+-----------+-----------+
| ราคาเฉลี่ยของสินค้าขายต่างประเทศ        | 12.75   | 20.02     | 19.10     |
| (บาทต่อกิโลกรัม)                      |         |           |           |
+------------------------------------+---------+-----------+-----------+
| ราคาเฉลี่ยของสินค้า (บาทต่อกิโลกรัม)      | 13.51   | 19.21     | 20.23     |
+------------------------------------+---------+-----------+-----------+
| อัตราการเติบโตของปริมาณการขาย (ร้อยละ) | 80%     | 18%       | -0.8%     |
+------------------------------------+---------+-----------+-----------+
| อัตราการเติบโตของปริมาณการผลิต (ร้อยละ) | 65%     | 20%       | 1%        |
+------------------------------------+---------+-----------+-----------+
| อัตราการ                            | 20%     | 40%       | 7%        |
| เติบโตของราคาเฉลี่ยของสินค้าขายในประเทศ |         |           |           |
| (ร้อยละ)                            |         |           |           |
+------------------------------------+---------+-----------+-----------+
| อัตราก                              | 6%      | 57%       | -5%       |
| ารเติบโตของราคาเฉลี่ยของสินค้าต่างประเทศ |         |           |           |
|                                    |         |           |           |
| (ร้อยละ)                            |         |           |           |
+------------------------------------+---------+-----------+-----------+
| อัตราการเติบโตของราคาเฉลี่ยของสินค้า     | 19%     | 42%       | 5%        |
| (ร้อยละ)                            |         |           |           |
+------------------------------------+---------+-----------+-----------+

บริษัทมีอัตราประสิทธิภาพการผลิตเพิ่มขึ้นมาโดยตลอด จากร้อยละ 61.3 ในปี 2546 เป็นร้อยละ
73.6 ในปี 2547 และเพิ่มเป็นร้อยละ 74.7 ในปี 2548
ซึ่งเป็นอัตราการผลิตที่ค่อนข้างใกล้เคียงประสิทธิภาพ การผลิตสูงสุด
เนื่องจากปัจจุบันความต้องการใช้เหล็กในประเทศยังสูงกว่าปริมาณการผลิตในประเทศอยู่มาก
และอุตสาหกรรมในประเทศยังได้รับการคุ้มครองจากมาตรการการตอบโต้การทุ่มตลาดของภาครัฐที่มีกำหนดคุ้มครองถึงปี
2551 ประกอบกับตลาดโลกจะยังมีกำลังการผลิตไม่เพียงพอกับปริมาณความต้องการไปอีกหลายปี
ดังนั้น บริษัทจึงมีแผนที่จะขยายกำลังการผลิตสูงสุดเป็น 3.4 ล้านตันต่อปี
เพื่อรักษาอัตราการเติบโตของรายได้ของบริษัทและเพื่อรองรับความต้องการใช้เหล็กส่วนเกินทั้งจากตลาดในประเทศและต่างประเทศอีกด้วย

จากการขยายกำลังการผลิตสูงสุดในอนาคต ปริมาณการผลิตของบริษัทจะสูงถึง 3.4 ล้านตันต่อปี
และสามารถขยายสายผลิตภัณฑ์ที่มีมูลค่าเพิ่ม (Value-added products)
ซึ่งจะส่งผลให้รายได้ของบริษัทเติบโตในช่วง 2–4 ปี ข้างหน้า

อนึ่ง บริษัทคาดว่าราคาเหล็กในตลาดโลกมีแนวโน้มที่จะลดลงอีกเล็กน้อยในครึ่งแรกของปี 2549
แล้วจะค่อยๆปรับเพิ่มสูงขึ้นหลังจากภาวะตลาดมีเสถียรภาพดีขึ้น ดังนั้น
การเติบโตของรายได้ของบริษัทในอนาคตจะมีสาเหตุหลักมาจากการขยายกำลังการผลิตและการปรับปรุงประสิทธิภาพการผลิต
รวมถึงการเพิ่มสายผลิตภัณฑ์ที่มีมูลค่าเพิ่มมากขึ้นเป็นสำคัญ

บริษัทมีกำไรจากอัตราแลกเปลี่ยนในปี 2546 เท่ากับ 857.5 ล้านบาท
ซึ่งมีสาเหตุมาจากการปรับปรุงโครงสร้างหนี้และแปลงหนี้เงินตราต่างประเทศมาเป็นเงินสกุลบาททั้งหมดในช่วงกลางปี
2546 สำหรับปี 2547 บริษัทมีผลขาดทุนจากอัตราแลกเปลี่ยนเป็นจำนวนเงิน 58.1 ล้านบาท
และสำหรับปี 2548 บริษัทมีกำไรจากอัตราแลกเปลี่ยนเป็นจำนวนเงิน 31.1 ล้านบาท
โดยส่วนหนึ่งเกิดจากการชำระค่าวัตถุดิบต่างประเทศ
และอีกส่วนหนึ่งเป็นผลจากการปรับปรุงยอดคงค้างของหนี้สินและสินทรัพย์หมุนเวียนเป็นเงินบาท ณ
วันสิ้นงวด

บริษัทมีรายได้อื่นจำนวน 37.2 ล้านบาทในปี 2546
เนื่องมาจากปริมาณการผลิตและการใช้วัตถุดิบที่เพิ่มขึ้นของบริษัท
ทำให้บริษัทมีเศษเหล็กที่ได้จากกระบวนการผลิตและเศษวัสดุโลหะอื่นๆ เช่น ทองแดงและอลูมิเนียม
ที่ได้จากการคัดแยกกองวัตถุดิบประเภทเศษเหล็กเพิ่มมากขึ้นตามไปด้วย
ทำให้ยอดขายเศษเหล็กและเศษวัสดุโลหะอื่นๆ ของบริษัทสูงขึ้น สำหรับปี 2547
บริษัทมีรายได้อื่นจำนวน 140.2 ล้านบาท หรือเพิ่มขึ้นร้อยละ 277
จากการขายเศษเหล็กและเหล็กดิบจำนวนหนึ่งออกไปให้แก่ผู้อื่น
เนื่องจากมีผู้ต้องการซื้อและราคาเสนอซื้อเป็นราคาค่อนข้างสูงและไม่กระทบต่อปริมาณวัตถุดิบสำรองของบริษัท
นอกจากนี้บริษัทยังมีการขายเศษเหล็กที่เกิดจากกระบวนการผลิตที่ไม่สามารถนำกับมาผลิตได้ใหม่
(อาจจะสามารถนำกลับมาผลิตได้แต่ไม่คุ้มกับต้นทุนการแปรสภาพ) ให้กับ บริษัทนารา
อินเตอร์เนชั่นแนล จำกัด ซึ่งบริษัทได้กำหนดราคาโดยอาศัยวิธีต้นทุนบวกกำไร และสำหรับปี 2548
บริษัทมีรายได้อื่นจำนวน 95.2 ล้านบาท ซึ่งส่วนใหญ่เกิดจากรายได้อื่นๆ
และกำไรจากอัตราแลกเปลี่ยนเป็นหลัก

บริษัทมีรายได้รวมเพิ่มขึ้นอย่างต่อเนื่องมาโดยตลอดตั้งแต่ปี 2546 – 2548 เป็นจำนวน 13,516.8
ล้านบาท 21,978.9 ล้านบาท และ 22,297.1 ล้านบาทตามลำดับ หรือเพิ่มขึ้นคิดเป็น ร้อยละ
62.6 และร้อยละ 1.4 ตามลำดับ

ค่าใช้จ่าย

-   ต้นทุนขายและต้นทุนการผลิต

ต้นทุนหลักในการผลิตเหล็กรีดร้อนแบ่งเป็น 3 กลุ่มหลักคือ ต้นทุนวัตถุดิบ ต้นทุนแปรสภาพ และต้นทุน
ค่าเสื่อมราคา ตั้งแต่ปี 2546 จนถึงปัจจุบัน
บริษัทมีสัดส่วนต้นทุนขายเทียบกับรายได้จากการขายลดลง อย่างต่อเนื่อง จาก 11,788.8
ล้านบาทหรือคิดเป็นร้อยละ 93.4 ของรายได้จากการขายในปี 2546 เป็น 18,211.3
ล้านบาทหรือคิดเป็นร้อยละ 85.6 ของรายได้จากการขายในปี 2547 และ 18,945.2
ล้านบาทหรือคิดเป็นร้อยละ 85.3 ของรายได้จากการขายในปี 2548
และบริษัทคาดว่าจะสามารถควบคุมต้นทุนการผลิตให้อยู่ในระดับดังกล่าวหรือลดลงได้เล็กน้อย
เนื่องจากประสิทธิภาพการผลิตและประสบการณ์ในการผลิตที่เพิ่มขึ้น

ในปี 2546 บริษัทมีต้นทุนการผลิตรวมทั้งสิ้นจำนวน 11,637.8 ล้านบาท
ซึ่งต้นทุนการผลิตดังกล่าวประกอบด้วยต้นทุนค่าวัตถุดิบ 7,566.9 ล้านบาท หรือเฉลี่ยเท่ากับ 8.22
บาทต่อกิโลกรัม ซึ่งคิดเป็นร้อยละ 65 ของต้นทุนการผลิตรวม ต้นทุนแปรสภาพ 3,838.42 ล้านบาท
หรือเท่ากับ 4.17 บาทต่อกิโลกรัม ซึ่งคิดเป็นร้อยละ 32 ของต้นทุนการผลิตรวม
และต้นทุนค่าเสื่อมราคา 350.2 ล้านบาท คิดเป็นร้อยละ 3 ของต้นทุนการผลิตรวม

สำหรับปี 2547 บริษัทมีต้นทุนการผลิตรวมทั้งสิ้นจำนวน 18,036.1 ล้านบาท ซึ่งเพิ่มสูงขึ้นจากในปี
2546 คิดเป็นร้อยละ 57 อันเนื่องมาจากมีปริมาณการผลิตเพิ่มขึ้น และต้นทุนราคาวัตถุดิบสูงขึ้น
ต้นทุนการผลิตรวมในปี 2547 ประกอบด้วยต้นทุนค่าวัตถุดิบ 12,812.6 ล้านบาท หรือเฉลี่ยเท่ากับ
11.60 บาทต่อกิโลกรัม ซึ่งคิดเป็นร้อยละ 70 ของต้นทุนการผลิตรวม โดยเพิ่มขึ้นร้อยละ 69.3
เมื่อเทียบกับปี 2546 ต้นทุนแปรสภาพ 5,057.6 ล้านบาท หรือเท่ากับ 4.58 บาทต่อกิโลกรัม
ซึ่งคิดเป็นร้อยละ 28 ของต้นทุนการผลิตรวม และต้นทุนค่าเสื่อมราคา 435.8 ล้านบาท
หรือเฉลี่ยเท่ากับ 0.39 บาทต่อกิโลกรัม คิดเป็นร้อยละ 2 ของต้นทุนการผลิตรวม

สำหรับปี 2548 บริษัทมีต้นทุนการผลิตรวมทั้งสิ้นจำนวน 19,249.3 ล้านบาท ซึ่งเพิ่มขึ้นจากในปี
2547 คิดเป็นร้อยละ 7 ต้นทุนการผลิตรวมในปี 2548 ประกอบด้วยต้นทุนค่าวัตถุดิบ 13,416
ล้านบาท หรือเฉลี่ยเท่ากับ 11.98 บาทต่อกิโลกรัม ซึ่งคิดเป็นร้อยละ 69.7 ของต้นทุนการผลิตรวม
โดยเพิ่มขึ้นร้อยละ 3.3 เมื่อเทียบกับปี 2547 ต้นทุนแปรสภาพ 5,267 ล้านบาท หรือเท่ากับ 4.70
บาทต่อกิโลกรัม ซึ่งคิดเป็นร้อยละ 27.4 ของต้นทุนการผลิตรวม และต้นทุนค่าเสื่อมราคา 565.7
ล้านบาท หรือเฉลี่ยเท่ากับ 0.51 บาทต่อกิโลกรัม คิดเป็นร้อยละ 2.9 ของต้นทุนการผลิตรวม

  ----------------------------------------- --------- --------- ---------
  รายการ                                    2546      2547      2548

  ต้นทุนขาย (ล้านบาท)                          11,789    18,211    18,945

  อัตราส่วนต้นทุนขายต่อรายได้ (ร้อยละ)             93.4%     85.6%     85.3%

  ต้นทุนวัตถุดิบ (บาทต่อกิโลกรัม)                   8.22      11.60     11.98

  ต้นทุนแปรสภาพ (conversion cost)             4.17      4.58      4.70
  (บาทต่อกิโลกรัม)                                                 

  ต้นทุนค่าเสื่อมราคา (บาทต่อกิโลกรัม)              0.38      0.39      0.51

  ต้นทุนรวม (บาทต่อกิโลกรัม)                     12.65     16.57     17.19

  ราคาเฉลี่ยของสินค้า (บาทต่อกิโลกรัม)             13.51     19.21     20.23
  ----------------------------------------- --------- --------- ---------

-   ค่าใช้จ่ายในการขายและบริหาร

บริษัทมีค่าใช้จ่ายในขายและบริหารเท่ากับ 483.3 ล้านบาทหรือคิดเป็นร้อยละ 4
ของรายได้จากการขายในปี 2546 สำหรับปี 2547 บริษัทมีค่าใช้จ่ายในการขายและบริหารเท่ากับ
417.2 ล้านบาทหรือคิดเป็นร้อยละ 2 ของรายได้จากการขาย และลดลงจากปี 2546
คิดเป็นร้อยละ 14 เนื่องจากในปี 2546
บริษัทมีค่าใช้จ่ายในการจัดทำแผนและบริหารแผนฟื้นฟูกิจการ ซึ่งในปี 2547 ไม่มีรายการดังกล่าว
สำหรับปี 2548 บริษัทมีค่าใช้จ่ายในการขายและบริหารเท่ากับ 461.1 ล้านบาทหรือคิดเป็นร้อยละ
2 ของรายได้จากการขาย และเพิ่มขึ้น 28.6 ล้านบาท จากในปี 2547 คิดเป็นร้อยละ 4
ค่าใช้จ่ายในการขายและบริหารส่วนใหญ่ประกอบด้วยค่าขนส่งสินค้าจำนวน 249.8 ล้านบาท ในปี
2548 ซึ่งคิดเป็นร้อยละ 54 ของค่าใช้จ่ายในการขายและการบริหาร
ซึ่งใกล้เคียงกับช่วงเดียวกันของปีก่อน ส่วนเงินเดือนพนักงาน และค่าใช้จ่ายอื่นๆ
เป็นค่าใช้จ่ายคงที่ไม่ขึ้นกับปริมาณการผลิต

-   ค่าเผื่อความเสียหายจากการผิดสัญญากับบริษัทที่เกี่ยวข้องกัน

บริษัทมีค่าเผื่อความเสียหายจากการผิดสัญญากับบริษัท สยามเพาเวอร์ เจนเนอเรชั่น จำกัด ในปี
2546 เป็นจำนวนเงิน 568.4 ล้านบาท และต่อมามีการโอนรายการกลับในปี 2547
หลังจากภาระค่าเสียหายดังกล่าวสิ้นสุดลงตามเงื่อนไขของข้อตกลงซึ่งในปีอื่นๆ
ไม่มีค่าใช้จ่ายในส่วนนี้เกิดขึ้น

-   ค่าตอบแทนกรรมการ

บริษัทจ่ายค่าตอบแทนกรรมการในปี 2546 จำนวน 0.39 ล้านบาท และในปี 2547
บริษัทจ่ายค่าตอบแทนกรรมการเป็นจำนวน 4.2 ล้านบาท หรือเพิ่มขึ้นคิดเป็นร้อยละ 977
เนื่องจากในปีนี้บริษัทมีการแต่งตั้งกรรมการใหม่เพิ่มเติมรวมทั้งมีค่าใช้จ่ายในส่วนนี้ตลอดทั้งปี ซึ่งในปี
2546 บริษัทมีค่าใช้จ่ายในส่วนนี้ในไตรมาสที่ 4 หลังจากออกจากแผนฟื้นฟูกิจการเท่านั้น สำหรับปี
2548 บริษัทมีค่าใช้จ่ายในส่วนนี้เป็นจำนวน 5.88 ล้านบาท หรือเพิ่มขึ้น 1.68 ล้านบาท
เมื่อเทียบกับในช่วงเดียวกันของปีก่อน เนื่องจากมีจำนวนกรรมการเพิ่มขึ้น
และผู้ถือหุ้นอนุมัติให้มีการปรับเปลี่ยนค่าตอบแทนกรรมการให้สูงขึ้น

โดยรวมแล้ว บริษัทมีค่าใช้จ่ายเพิ่มขึ้นอย่างต่อเนื่องตามปริมาณการผลิต โดยมีค่าใช้จ่ายเท่ากับ
12,840.9 ล้านบาท 18,690.8 ล้านบาท และ 19,412.1 ล้านบาท ในปี 2546 2547 และ
2548 ตามลำดับ หรือเพิ่มขึ้นในอัตราร้อยละ 94 ร้อยละ 46 และร้อยละ 4 ตามลำดับ

ค่าตอบแทนผู้ตรวจสอบบัญชี

บริษัทจ่ายค่าตอบแทนผู้ตรวจสอบบัญชีในปี 2547 เป็นจำนวนทั้งสิ้น 1,300,000 บาท และเพิ่มเป็น
1,400,000 บาทในปี 2548

กำไร (ขาดทุน) ก่อนดอกเบี้ยจ่าย

บริษัทมีผลการดำเนินงานก่อนดอกเบี้ยจ่ายดีขึ้นอย่างต่อเนื่อง โดยมีกำไรก่อนดอกเบี้ยจ่ายในปี 2546
2547 และ 2548 จำนวน 676.0 ล้านบาท 3,288.0 ล้านบาท และ 2,885.0 ล้านบาท
ตามลำดับ

ดอกเบี้ยจ่าย

บริษัทมีดอกเบี้ยจ่ายในปี 2546 เท่ากับ 57.3 ล้านบาท
ซึ่งดอกเบี้ยจ่ายดังกล่าวทั้งจำนวนเป็นดอกเบี้ยที่เกิดจากการสั่งซื้อเศษเหล็กและเหล็กดิบซึ่งเป็นวัตถุดิบเพื่อใช้ในการผลิตเหล็กแผ่นรีดร้อน
สำหรับในปี 2547 บริษัทมีดอกเบี้ยจ่ายเพิ่มสูงขึ้นเป็น 121.0 ล้านบาท หรือเพิ่มขึ้นเป็น 2.1 เท่า
และในปี 2548 บริษัทมีดอกเบี้ยจ่ายเท่ากับ 353.7 ล้านบาท หรือ เพิ่มขึ้นคิดเป็น 2.9 เท่า
จากปี2547 เนื่องจากมีปริมาณการสั่งซื้อวัตถุดิบเพิ่มขึ้นตามปริมาณการผลิตที่เพิ่มขึ้น
ประกอบกับราคาวัตถุดิบที่ปรับตัวสูงขึ้น ทำให้มีมูลค่าการสั่งซื้อวัตถุดิบโดยรวมเพิ่มขึ้น
และมีค่าใช้จ่ายดอกเบี้ยสำหรับหุ้นกู้เพิ่มขึ้น

กำไร (ขาดทุน) จากการดำเนินงาน

บริษัทมีผลการดำเนินงานดีขึ้นอย่างต่อเนื่อง โดยในปี 2546-2548 บริษัทมีกำไรจากการดำเนินงาน
จำนวน 618.6 ล้านบาท 3,167.0 ล้านบาท และ 2,531.2 ล้านบาท ตามลำดับ

ขาดทุนจากการด้อยค่าของสินทรัพย์ (โอนกลับ)

ในช่วงต้นปี 2546 บริษัทรับรู้ผลขาดทุนจากการด้อยค่าของสินทรัพย์เป็นจำนวน 5,802.6 ล้านบาท
ซึ่งเป็นผลมาจากความแตกต่างระหว่างมูลค่าตามบัญชีและราคาตลาดของสินทรัพย์ซึ่งประเมินโดยผู้ประเมินราคาอิสระซึ่งสาเหตุการประเมินมูลค่าในวิธีการ
Open-Market Value by Forced Sale Basis
เพื่อใช้ในกระบวนการปรับโครงสร้างหนี้เนื่องจากในภาวะขณะนั้นบริษัทอยู่ในภาวะหนี้ล้นพ้นตัวจนถือได้ว่าอาจไม่สามารถดำเนินกิจการต่อไปได้
แต่อย่างไรก็ตามในปลายปี 2547 (2 ปีต่อมา)
หลังจากบริษัทได้ออกจากแผนฟื้นฟูและมีการปรับโครงสร้างทางการเงิน
และภาวะอุตสาหกรรมเหล็กที่เติบโตสูงในช่วงเวลาดังกล่าว
ทำให้ฐานะการเงินของบริษัทดีขึ้นอย่างมากจนอาจกล่าวได้ว่ามีฐานะแข็งแกร่งและมั่นคงเพียงพอที่จะดำเนินการอย่างต่อเนื่องไปในอนาคต
ดังนั้นเพื่อให้สินทรัพย์ดังกล่าวสะท้อนมูลค่าที่แท้จริง
บริษัทได้มีการประเมินราคาสินทรัพย์ดังกล่าวใหม่ภายใต้วิธีการแบบ Going Concern Basis
โดยวิธี Market Comparable และ Replacement Method
ซึ่งปรากฎว่าสินทรัพย์ดังกล่าวมีมูลค่าเพิ่มขึ้นจากในปี 2546
ดังนั้นบริษัทจึงทำการโอนกลับขาดทุนจากการด้อยค่าของสินทรัพย์ในปี 2547 เป็นจำนวน 3,441.4
ล้านบาท

ขาดทุนจากการตัดจำหน่ายสินทรัพย์

ในปี 2546 บริษัทรับรู้ผลขาดทุนจากการตัดจำหน่ายอะไหล่เครื่องจักรเป็นจำนวน 1,232.5
ล้านบาท
เนื่องจากบริษัทไม่สามารถหาเอกสารประกอบการซื้อทรัพย์สินเหล่านั้นให้ผู้สอบบัญชีตรวจสอบได้
ดังนั้นผู้สอบบัญชีจึงเสนอให้บริษัทตัดจำหน่ายสินทรัพย์นั้นทั้งจำนวน
ซึ่งรายการดังกล่าวจะไม่มีเกิดขึ้นในปีอื่นๆ

กำไร (ขาดทุน) จากกิจกรรมตามปกติ

บริษัทมีขาดทุนจากกิจกรรมตามปกติในปี 2546 เป็นจำนวน 6,416.5
ล้านบาทซึ่งมีสาเหตุมาจากการรับรู้ค่าเผื่อการด้อยค่าของสินทรัพย์และขาดทุนจากการตัดจำหน่ายสินทรัพย์
สำหรับในปี 2547 บริษัทมีกำไรจากกิจกรรมตามปกติ เท่ากับ 6,608.4 ล้านบาท
เนื่องจากผลการดำเนินงานของบริษัทที่ดีขึ้น
และมีรายการโอนกลับขาดทุนจากการด้อยค่าสินทรัพย์จำนวน 3,441.4 ล้านบาท และสำหรับปี
2548 บริษัทมีกำไรจากกิจกรรมตามปกติเท่ากับ 2,531.2 ล้านบาท

กำไรจากการฟื้นฟูกิจการ

บริษัทมีกำไรจากการฟื้นฟูกิจการในปี 2546 – 2548 เป็นจำนวน 54,421.8 ล้านบาท 2,293.7
ล้านบาท และ 209.4 ล้านบาท ตามลำดับ โดยในปี 2546
นั้นมีสาเหตุมาจากการลดหนี้ตามแผนฟื้นฟูกิจการของบริษัท สำหรับในปี 2547 และ 2548
เป็นกำไรจากการลดหนี้ของเจ้าหนี้เงินกู้เนื่องจากบริษัทจ่ายชำระเงินกู้คืนก่อนกำหนด

กำไร (ขาดทุน) สุทธิ

สำหรับในปี 2546 บริษัทมีกำไรสุทธิจำนวน 48,005.3 ล้านบาท
เนื่องจากผลกำไรจากแผนฟื้นฟูกิจการจำนวน 54,421.8 ล้านบาท
ประกอบกับบริษัทเริ่มมีกำไรจากการดำเนินงานจำนวน 618.6 ล้านบาท
เนื่องจากบริษัทมีประสิทธิภาพการผลิตเพิ่มขึ้นและมีภาระดอกเบี้ยลดลง อนึ่ง
บริษัทได้รับรู้การขาดทุนจากการด้อยค่าของสินทรัพย์ และตัดจำหน่ายสินทรัพย์ จำนวน 5,802.6
ล้านบาท และ 1,232.5 ล้านบาท ตามลำดับ

ในปี 2547 บริษัทมีกำไรสุทธิจำนวน 8,902.1 ล้านบาท
โดยแยกเป็นกำไรจากการดำเนินงานจำนวน 3,167.0 ล้านบาท
กำไรจากการชำระหนี้คืนก่อนกำหนดจำนวน 2,293.7 ล้านบาท
และกำไรจากรายการโอนกลับค่าเผื่อการด้อยค่าสินทรัพย์จำนวน 3,441.4 ล้านบาท

ในปี 2548 บริษัทมีกำไรสุทธิจำนวน 2,740.6 ล้านบาท
โดยแยกเป็นกำไรจากการดำเนินงานจำนวน 2,531.2 ล้านบาท
กำไรจากการชำระหนี้คืนก่อนกำหนดจำนวน 209.4 ล้านบาท

กำไรสุทธิจากการดำเนินงานโดยปกติ

หมายถึงกำไรสุทธิที่ไม่รวมรายการพิเศษที่ไม่ได้เกิดจากการดำเนินธุรกิจโดยปกติ
คือไม่นับรวมรายการโอนกลับจากการเผื่อความเสียหายจากการผิดสัญญา
ค่าเผื่อความเสียหายจากการผิดสัญญา รายการโอนกลับเผื่อการด้อยค่าสินทรัพย์
ค่าเผื่อการด้อยค่าสินทรัพย์ ขาดทุนจากการจำหน่ายสินทรัพย์ และกำไรจากการฟื้นฟูกิจการ
หากพิจารณากำไรดังกล่าวพบว่าบริษัทมีกำไรดังกล่าวคือ กำไร 1,188 ล้านบาทในปี 2546
2,598.6 ล้านบาทในปี 2547 และ 2,531.2 ล้านบาทในปี 2548
ทำให้อัตรากำไรกำไรเท่ากับร้อยละ 8.8 ในปี 2546 ร้อยละ 11.8 ในปี 2547 และร้อยละ
11.4 ในปี 2548 สาเหตุกำไรที่เพิ่มขึ้นในปี 2547 เกิดจากการผลิตที่อัตราการผลิตสูงขึ้น
มีประสิทธิภาพการผลิตสูงขึ้น และส่วนต่างของราคาขายและวัตถุดิบสูงขึ้น
และสาเหตุที่กำไรลดลงในปี 2548 เนื่องจากความผันผวนของราคา
อุปสงค์และอุปทานในตลาดเหล็กโลกที่ผิดปกติมากในช่วงครึ่งหลังของปี 2548

  ------------------------------------ ------------ ----------- -----------
  รายการ                               2546         2547        2548

  กำไรขั้นต้น (ร้อยละ)                     6.6%         14.4%       14.7%

  กำไรจากการดำเนินงาน* (ร้อยละ)          2.8%         12.4%       12.6%

  กำไรสุทธิ (ร้อยละ)                      355.2%       40.5%       12.3%

  กำไรสุทธิจากการดำเนินการโดยปกติ (ร้อยละ)  8.8%         11.8%       11.4%
  ------------------------------------ ------------ ----------- -----------

  * กำไรจากการดำเนินงาน คำนวณจากรายได้จากการขาย (ไม่รวมถึงรายได้อื่น)
  หักด้วยต้นทุนขาย ค่าใช้จ่ายในการขายและบริหาร ขาดทุนจากอัตราแลกเปลี่ยน
  และค่าตอบแทนกรรมการ

12.2.4 สภาพคล่องและแหล่งที่มาของเงินทุน

ช่วงปี 2544 ถึงต้นปี 2546 บริษัทอยู่ในช่วงที่ประสบกับปัญหาสภาพคล่อง
บริษัทจึงจำเป็นต้องเข้าสู่กระบวนการฟื้นฟูกิจการ โดยในปี 2546 - 2547
บริษัทมีสภาพคล่องอยู่ในเกณฑ์ดี โดยมีอัตราส่วนสภาพคล่องเท่ากับ 1.2 เท่า และ 2.7 เท่า
ตามลำดับ และมี Cash Cycle ในปี 2546 และ 2547 เท่ากับ 13 และ 32 วันตามลำดับ
อย่างไรก็ดี เมื่อบริษัทออกจากกระบวนการฟื้นฟูกิจการ
บริษัทมีสภาพคล่องอยู่ในเกณฑ์ที่ดีภายในอุตสาหกรรมเดียวกัน โดย ณ วันที่ 31 ธันวาคม 2548
บริษัทมีสินทรัพย์หมุนเวียนเป็นจำนวน 7,864.4 ล้านบาท
ซึ่งประกอบด้วยเงินสดและรายการเทียบเท่าเงินสดประมาณ 1,621.8 ล้านบาท หรือคิดเป็นร้อยละ
21 ของสินทรัพย์หมุนเวียนทั้งหมด ลูกหนี้การค้า-สุทธิประมาณ 2,225.7 ล้านบาท
และสินค้าคงเหลือประมาณ 3,602.9 ล้านบาท หรือคิดเป็นร้อยละ 28 และร้อยละ 46
ของสินทรัพย์หมุนเวียนทั้งหมด ตามลำดับ โดยมีอัตราส่วนสภาพคล่อง ณ 31 ธันวาคม 2548 เท่ากับ
3.9 เท่า อัตราส่วนสภาพคล่องหมุนเร็วเท่ากับ 2.1 เท่า และมี Cash Cycle 61 วัน
จากผลการดำเนินงานของบริษัท รวมทั้งสินค้าและบริการของบริษัทที่สร้างความพึงพอใจให้กับลูกค้า
กลยุทธ์ในการจัดหาวัตถุดิบที่เหมาะสม และการติดตามการจ่ายชำระหนี้ของลูกค้าอย่างต่อเนื่อง
โดยบริษัทมีระยะเวลาเก็บหนี้เฉลี่ย 28 วัน

กระแสเงินสด

ในปี 2546 บริษัทมีกระแสเงินสดใช้ไปในกิจกรรมดำเนินงานของบริษัท เท่ากับ 395.1 ล้านบาท
ในปี 2547 และ 2548 บริษัทมีกระแสเงินสดจากกิจกรรมดำเนินงานเท่ากับ 473.2 ล้านบาท และ
1,048.8 ล้านบาท
สาเหตุที่กระแสเงินสดจากการดำเนินงานของบริษัทมีการเปลี่ยนแปลงจากติดลบมาเป็นบวกในปี
2547 นั้น เนื่องจากในปี 2546 นั้นบริษัทมีการเพิ่มขึ้นของลูกหนี้การค้าเป็นจำนวนมาก
จึงทำให้กระแสเงินสดจากกิจกรรมดำเนินงานของบริษัทลดลง
รวมถึงผลจากผลการดำเนินงานที่ดีขึ้นในปี 2547 ถึงปี 2548
โดยมียอดผลิตเพิ่มขึ้นจากการเพิ่มอัตราการผลิตของบริษัท ประกอบกับราคาเฉลี่ยของสินค้าที่เพิ่มขึ้น
เมื่อเทียบกับในปี 2546

ในปี 2546-2547 บริษัทใช้เงินสดไปในกิจกรรมลงทุนเป็นจำนวน 382.0 ล้านบาท และ 392.2
ล้านบาท ตามลำดับ เนื่องจากใน 2 ปีที่ผ่านมานั้น
บริษัทมีการลงทุนเพิ่มขึ้นในการบำรุงรักษาเครื่องจักร อะไหล่
และโรงงานเพื่อรองรับการใช้กำลังการผลิตที่เพิ่มมากขึ้น สำหรับในปี 2548
บริษัทมีกระแสเงินสดใช้ไปในกิจกรรมลงทุน เท่ากับ 3,489.0 ล้านบาท
เป็นการลงทุนเพื่อจัดเตรียมเครื่องจักรและก่อสร้างโรงงานตามโครงการเพิ่มกำลังการผลิตและผลิตเหล็กแผ่นรีดร้อนปรับสภาพผิว

สำหรับกระแสเงินสดจากกิจกรรมจัดหาเงินของบริษัท ในระหว่างปี 2546-2548
บริษัทได้รับเงินสดสุทธิจากกิจกรรมจัดหาเงินจำนวน 814.9 ล้านบาท 231.5 ล้านบาท และ
3,708.7 ล้านบาท ตามลำดับ โดยมาจากการออกหุ้นสามัญเพิ่มทุนใหม่จำนวน 500 ล้านบาท
จำหน่ายให้แก่บริษัท ซูพีเรียร์ โอเวอร์ซีส์ (ประเทศไทย) จำกัด เมื่อเดือนสิงหาคม 2546
ซึ่งบริษัทนำเงินที่ได้รับจากการเพิ่มทุนดังกล่าวจำนวน 100 ล้านบาท
จ่ายคืนหนี้ให้แก่เจ้าหนี้ตามแผนฟื้นฟูกิจการ ต่อมาในเดือนพฤศจิกายน 2546
บริษัทมีการออกหุ้นสามัญเพิ่มทุนใหม่จำนวน 550 ล้านบาท เพื่อจำหน่ายให้แก่ผู้ถือหุ้นเดิมทั้งจำนวน
และในเดือนมีนาคม 2547
บริษัทได้มีการเสนอขายหุ้นเพิ่มทุนให้แก่ผู้ถือหุ้นเดิมและผู้ลงทุนแบบเฉพาะเจาะจง
ทำให้บริษัทมีเงินที่ได้รับจากการเพิ่มทุนในครั้งนี้อีกจำนวน 4,301.1 ล้านบาท
ซึ่งบริษัทนำไปจ่ายคืนเจ้าหนี้ต่างชาติภายใต้แผนฟื้นฟูกิจการก่อนกำหนดเป็นจำนวน 4,072.2
ล้านบาท นอกจากนี้ในเดือนตุลาคม 2548 บริษัทได้ออกหุ้นกู้ (สกุลดอลลาร์สหรัฐ มูลค่ารวม 100
ล้านดอลลาร์) ทำให้ได้รับเงินสดหลังจากหักค่าใช้จ่ายแล้วเป็นเงินจำนวน 4,024.2 ล้านบาท

บริษัทคาดว่าในระหว่างปี 2548-2550 นี้ บริษัทอาจจำเป็นต้องใช้เงินทุนประมาณ 12,800
ล้านบาท เพื่อใช้ในการขยายกำลังการผลิตในอนาคต
โดยบริษัทจะใช้เงินลงทุนส่วนใหญ่จากการเสนอขายหุ้นกู้ในต่างประเทศและการเสนอขายหุ้นเพิ่มทุนให้แก่ประชาชนทั่วไป
ร่วมกับเงินกู้ที่ได้รับจากสถาบันการเงินและกระแสเงินสดจากการดำเนินงานของบริษัท
ซึ่งจะนำไปลงทุนในการติดตั้งเครื่องจักรเพิ่มเติมจำนวน 9,680 ล้านบาท
การก่อสร้างอาคารเพิ่มเติมอีกจำนวน 2,080 ล้านบาท การติดตั้งระบบอื่นๆ เพิ่มเติมอีกจำนวน
1,040 ล้านบาท

  หน่วย: ล้านบาท

  ----------------------------------------- ---------- ---------- --------
  รายการ                                    2546       2547       2548

  กำไรก่อนหักภาษี ดอกเบี้ย และค่าเสื่อมราคา         1,596      3,759      2,825
  (EBITDA)                                                        

  กระแสเงินสดจากการดำเนินงาน                  (395)      473        1,049

  เงินลงทุนในเงินทุนหมุนเวียน                     1,824      1,150      1,094
  ----------------------------------------- ---------- ---------- --------

อัตราส่วนสภาพคล่อง

ในปี 2546 - 2548 บริษัทมีสภาพคล่องอยู่ในเกณฑ์ดี โดยมีอัตราส่วนสภาพคล่องเท่ากับ 1.9 เท่า
และ 2.7 เท่าและ 3.9 เท่า ตามลำดับ และมี Cash Cycle ในปี 2546 - 2548 เท่ากับ 14
วัน 32 วัน และ 61 วัน ตามลำดับ ทั้งนี้สภาพคล่องที่ดีของบริษัท
เป็นผลจากการที่บริษัทได้ออกจากแผนฟื้นฟูกิจการและได้รับการลดหนี้
และการขายหุ้นเพิ่มทุนเพื่อชำระหนี้ ทำให้ภาระดอกเบี้ยลดลงมาก
อีกทั้งอุตสาหกรรมเหล็กเริ่มปรับตัวดีขึ้น
ทำให้ผลิตภัณฑ์ของบริษัทเป็นที่ต้องการของทั้งตลาดในประเทศและต่างประเทศ
ทำให้บริษัทมีกระแสเงินสดจากการดำเนินงานเพื่อมาเป็นเงินทุนหมุนเวียนมากขึ้น
ประกอบกับการที่บริษัทมีนโยบายขายสินค้าให้กับตัวแทนจำหน่ายรายใหญ่ที่มีความมั่นคงและมีเครดิตเทอมค่อนข้างสั้นแต่ยืดหยุ่นตามสภาวะตลาด
รวมถึงนโยบายการซื้อวัตถุดิบในลักษณะ Consignment
ทำให้บริษัทลดภาระในการสำรองเงินทุนหมุนเวียนเพื่อการจัดหาวัตถุดิบได้เป็นอย่างดี

หนี้สินจากเงินกู้ยืมและหนี้ภายใต้แผนฟื้นฟูกิจการ

ณ วันที่ 31 ธันวาคม พ.ศ.2546 บริษัทมีหนี้สินอยู่ทั้งหมดเท่ากับ 7,818.7 ล้านบาท และในปีถัดมา
บริษัทได้ชำระหนี้ก่อนกำหนดคืนแก่เจ้าหนี้สถาบันการเงินทั้งหมด ดังนั้น
บริษัทมีหนี้สินภายใต้แผนฟื้นฟูกิจการเหลืออยู่ 1,256.4 ล้านบาท ณ วันที่ 31 ธันวาคม 2547 และ
752.2 ล้านบาท ณ วันที่ 31 ธันวาคม 2548
ซึ่งหนี้ทั้งหมดเป็นหนี้ทางการค้าและค่าบริการที่ไม่มีภาระดอกเบี้ย ส่วนหนี้สินรวมในปี 2548
มีจำนวนทั้งสิ้น 6,808 ล้านบาท ซึ่งมีสาเหตุหลักมาจากการที่บริษัทได้ออกหุ้นกู้จำนวน 100
ล้านเหรียญสหรัฐฯ ในเดือนตุลาคม 2548

ความสามารถในการชำระหนี้

บริษัทมีความสามารถในการชำระหนี้เพิ่มสูงขึ้นอย่างมาก
ภายหลังจากที่บริษัทสามารถฟื้นฟูกิจการภายใต้กระบวนการของศาลล้มละลายกลาง
โดยบริษัทมีหนี้สินคงเหลือตามแผนฟื้นฟูกิจการ ณ วันที่ 31 ธันวาคม 2548 จำนวน 752.2 ล้านบาท
และมีอัตราส่วนส่วนหนี้สินสุทธิต่อกระแสเงินสด (Net Debt/EBITDA) ที่ 1.44 เท่า
ซึ่งแสดงให้เห็นถึงความสามารถในการชำระเงินต้นคืนที่สูงกว่าระดับเฉลี่ยในอุตสาหกรรมเดียวกัน
และยังมีความสามารถในการชำระดอกเบี้ยที่ดี คือ
มีอัตราส่วนกำไรก่อนดอกเบี้ยและภาษีต่อภาระดอกเบี้ย (EBIT/I) ที่ 8.2 เท่า
ซึ่งเป็นผลจากการที่บริษัทมีกระแสเงินสดจำนวนมากแต่มีภาระหนี้สินและดอกเบี้ยต่ำ

  ----------------------------------------------- ------- ------- -------
  รายการ                                          2546    2547    2548

  หนี้สินระยะยาว (ล้านบาท)                            7,819   1,256   4,796

  อัตราส่วนหนี้สินต่อกระแสเงินสด (Net Debt/EBITDA) (เท่า) 11.1    0.28    1.44

  อัตราส่วนกำไรก่อนดอกเบี้ยและภาษีต่อภาระดอกเบี้ย (EBIT/I  6.0     22.5    8.2
  ) (เท่า)                                                         

  อัตราส่วนหนี้สินต่อทุน (D/E) (เท่า)                     1.59    0.09    0.26
  ----------------------------------------------- ------- ------- -------

  หมายเหตุ; 1) อัตราส่วนหนี้สินต่อกระแสเงินสด (Net Debt/EBITDA) คำนวณจาก Net
  Debt หารด้วย EBITDA โดยNet Debt
  คำนวณจากหนี้สินที่มีภาระดอกเบี้ยรวมหนี้ตามแผนฟื้นฟูกิจการลบด้วยเงินสด

  2) อัตราส่วนหนี้สินต่อทุน (D/E)
  คำนวณจากหนี้ที่มีภาระดอกเบี้ยรวมหนี้ตามแผนฟื้นฟูกิจการหารด้วยส่วนทุนทั้งหมด

  3) อัตราส่วนกำไรก่อนหักภาษีและดอกเบี้ย (EBIT/I)
  คำนวณจากกำไรก่อนภาษีและดอกเบี้ยหารด้วยดอกเบี้ยจ่าย

แหล่งที่มาของเงินทุน

ในช่วงปี 2546-2548 บริษัทมีเงินสดและรายการเทียบเท่าเงินสดเป็นจำนวน 40.9 ล้านบาท
353.4 ล้านบาท และ 1621.8 ล้านบาท ตามลำดับ

บริษัทได้รับเงินจากการออกหุ้นกู้ในเดือนตุลาคม 2548 จำนวน 4,024.2 ล้านบาท
โดยบริษัทจะนำเอาเงินดังกล่าวไปใช้ในการขยายกำลังการผลิตเป็นหลัก

ความเหมาะสมของโครงสร้างเงินทุน

ในช่วงปี 2545 ถึงกลางปี 2546 บริษัทมีโครงสร้างทางการเงินที่มีสัดส่วนภาระหนี้สินจำนวนมาก
และมีส่วนของผู้ถือหุ้นติดลบ อย่างไรก็ดี หลังผ่านกระบวนการฟื้นฟูกิจการแล้ว
บริษัทได้ปรับโครงสร้างทางการเงินทำให้มีโครงสร้างทางการเงินที่แข็งแกร่งขึ้นมาก
โดยบริษัทมีอัตราส่วนหนี้สินต่อทุนในปี 2546 คิดเป็น 1.59 เท่าและลดต่ำลงเหลือ 0.09 เท่า
ภายหลังจากที่บริษัทได้ขายหุ้นเพิ่มทุนเพื่อมาชำระคืนหนี้คืนก่อนกำหนดในช่วงไตรมาส 2 ของปี 2547

อนึ่ง ตามที่บริษัทมีแผนการขยายกำลังการผลิตซึ่งต้องใช้เงินลงทุนประมาณ 12,800 ล้านบาท
โดยบริษัทมีแผนที่จะจัดหาเงินทุนจากการขายหุ้นสามัญให้กับประชาชนเพื่อเพิ่มทุน
รวมทั้งใช้กระแสเงินสดจากการดำเนินงานส่วนหนึ่ง และส่วนที่เหลือจะเป็นเงินกู้
เนื่องจากบริษัทเล็งเห็นว่าต้นทุนการกู้ยืมเงินจะต่ำกว่าต้นทุนส่วนทุน
ซึ่งจะช่วยให้ต้นทุนเงินทุนของบริษัทต่ำลงได้ ทั้งนี้ภายหลังการขยายการผลิต (ราวปลายปี 2550)
คาดว่าสัดส่วนหนี้สินต่อทุนของบริษัทจะเพิ่มขึ้นเป็น 0.4 – 0.5 เท่า
ซึ่งเป็นระดับที่ต่ำกว่าบริษัทชั้นนำในอุตสาหกรรมเหล็กต่างประเทศเล็กน้อย
ทำให้บริษัทมีความเสี่ยงทางการเงินต่ำกว่าคู่แข่งในอุตสาหกรรม
และมีความแข็งแกร่งเพียงพอเพื่อรองรับการขยายกิจการต่อเนื่องในอนาคต

12.2.5 ภาระผูกพัน

ณ วันที่ 31 ธันวาคม 2548 บริษัทมีภาระผูกพันที่สำคัญ สรุปได้ดังนี้

+-------------------------+---------------+-------------+-------------+
| รายการ                  | ระยะเ         |             |             |
|                         | วลาการจ่ายชำระ |             |             |
+-------------------------+---------------+-------------+-------------+
|                         | รวม           | ภายในปี 2548 | หลังจากปี     |
|                         |               |             | 2548        |
+-------------------------+---------------+-------------+-------------+
| ค่าบริหารและจัดการวัตถุดิบ    | 49.2          | 5.5         | 43.7        |
|                         | ล้านเหรียญฯ     | ล้านเหรียญฯ   | ล้านเหรียญฯ*  |
| (กับ Multiserve          |               |             |             |
| (Thailand) Co., Ltd.)   |               |             |             |
+-------------------------+---------------+-------------+-------------+
| ค่าเช่าและค่าบริการสำนักงาน  | 45.4 ล้านบาท   | 1.4 ล้านบาท  | 44.0        |
|                         |               |             | ล้านบาท*     |
| (กับบริษัท เอส เอส พี เพลส  |               |             |             |
| จำกัด)                   |               |             |             |
+-------------------------+---------------+-------------+-------------+
| ค่าก๊าซ                   | 102.7 ล้านบาท  | 5.4 ล้านบาท  | 97.3        |
|                         |               |             | ล้านบาท**    |
| (กับบริษัท ปตท. จำกัด       |               |             |             |
| (มหาชน))                |               |             |             |
+-------------------------+---------------+-------------+-------------+

  หมายเหตุ * จ่ายชำระในปี 2549-2556

  ** จ่ายชำระในปี 2549-2552

12.2.6 ฐานะทางการเงิน

บริษัทมีฐานะทางการเงินที่เปลี่ยนแปลงอย่างมีสาระสำคัญในช่วงระหว่างปี 2546 ถึงปี 2548
โดยสรุปเป็นช่วงที่สำคัญดังต่อไปนี้

1.  บริษัทเข้าสู่กระบวนการฟื้นฟูกิจการ (ครั้งที่2) และศาลมีคำสั่งฟื้นฟูกิจการในช่วงกลางปี 2545
    โดยบริษัทมีหนี้สินจำนวน 63,416.6 ล้านบาท ในกระบวนการของแผนฟื้นฟูกิจการ
    บริษัทลดทุนจาก 5,500.0 ล้านบาทเหลือ 50.0 ล้านบาทเพื่อล้างผลขาดทุนสะสม
    และเพิ่มทุนจำนวน 500.0 ล้านบาท ทำให้บริษัทมีทุนจดทะเบียนที่เรียกชำระแล้วทั้งสิ้น 550.0
    ล้านบาท และบริษัทได้รับการลดหนี้เหลือ 7,818.0 ล้านบาท (รวมดอกเบี้ยในอนาคต)
    และหลังจากบริษัทมีการปรับปรุงทางบัญชีอื่นๆแล้ว
    ทำให้บริษัทมีกำไรสุทธิจากปรับโครงสร้างหนี้ตามแผนฟื้นฟูจำนวน 54,422.0 ล้านบาท ในปี
    2546

2.  บริษัทมีการเพิ่มทุนโดยการเสนอขายหุ้นสามัญใหม่ให้แก่ผู้ถือหุ้นเดิมจาก 550.0 ล้านบาทเป็น
    1,100.0 ล้านบาท ในเดือนพฤศจิกายนปี 2546

3.  บริษัทประเมินการด้อยค่าสินทรัพย์ของเครื่องจักรจำนวน 5,803.0 ล้านบาท
    และบันทึกเป็นการด้อยค่าของสินทรัพย์อย่างถาวรในปลายปี 2546
    อย่างไรก็ดีในภายหลังบริษัทได้ดำเนินการประเมินราคาสินทรัพย์ใหม่เป็นผลให้มีการโอนกลับขาดทุนจากการด้อยค่าสินทรัพย์จำนวน
    3,441 ล้านบาท

4.  บริษัทมีการเพิ่มทุนโดยการเสนอขายหุ้นสามัญใหม่ให้แก่ผู้ถือหุ้นเดิมและผู้ลงทุนแบบเฉพาะเจาะจง
    โดยมีวัตถุประสงค์เพื่อนำเงินมาชำระหนี้แก่เจ้าหนี้ทางการเงินในแผนฟื้นฟูกิจการก่อนกำหนดโดยมีส่วนลด
    ภายหลังจากการเพิ่มทุนดังกล่าว ณ สิ้นปี 2547 บริษัทมีทุนชำระแล้วเท่ากับ 8,200 ล้านบาท
    และมีหนี้สินระยะยาวจำนวน 1,256 ล้านบาท

5.  ในปี 2548 บริษัทมีการเสนอขายหุ้นกู้ในต่างประเทศ จำนวน 100 ล้านดอลลาร์สหรัฐ
    ซึ่งทำให้ได้รับเงินสดจำนวน 4,024 ล้านบาท สำหรับใช้ในโครงการขยายกำลังการผลิต

สินทรัพย์

ณ วันที่ 31 ธันวาคม 2548 บริษัทมีสินทรัพย์รวม 28,355.7 ล้านบาท โดยสินทรัพย์ส่วนใหญ่
ได้แก่ที่ดินและเครื่องจักรและอุปกรณ์ที่ใช้ในการผลิตซึ่งมีมูลค่าทั้งสิ้น 17,323.6 ล้านบาท นอกจากนี้
ได้แก่ สินค้าคงเหลือ จำนวน 3,602.9 ล้านบาท และลูกหนี้การค้าจำนวนทั้งสิ้น 2,225.7
ล้านบาท

ลูกหนี้การค้าและค่าเผื่อหนี้สงสัยจะสูญ

ณ วันที่ 31 ธันวาคม 2548 บริษัทมีลูกหนี้การค้าสุทธิ เท่ากับ 2,225.7 ล้านบาท
โดยคิดเป็นร้อยละ 28.3 ของสินทรัพย์หมุนเวียนทั้งหมด
ซึ่งส่วนใหญ่เป็นลูกหนี้การค้าที่เกิดจากการค้าขายปกติ ได้แก่
ลูกหนี้ตัวแทนจำหน่ายเหล็กขนาดใหญ่ซึ่งเป็นลูกหนี้การค้าชั้นดี ทำให้บริษัทไม่มีปัญหาเรื่องหนี้สูญ ทั้งนี้
บริษัทมีนโยบายให้เครดิตลูกค้าเป็นระยะเวลาไม่เกิน 30 วัน
ซึ่งที่ผ่านมาบริษัทสามารถเก็บหนี้ได้ช้ากว่าระยะเวลาที่กำหนด
สาเหตุหนึ่งที่ทำให้บริษัทมีลูกหนี้การค้าจำนวนไม่มาก และมีหนี้สูญจำนวนที่น้อยมาก
เนื่องจากบริษัทขายสินค้าผ่านตัวแทนจำหน่ายเป็นหลัก โดยขายให้ตัวแทนจำหน่ายในปริมาณร้อยละ
70 และให้เครดิตแก่ลูกค้าในระยะเวลาที่ค่อนข้างสั้น
และมีการขายสินค้าเป็นเงินสดแก่ลูกค้าบางรายและบางช่วงเวลา
บริษัทเชื่อว่าลูกหนี้การค้าดังกล่าวไม่มีผลกระทบรุนแรงต่อสภาพคล่องและแหล่งที่มาของเงินทุนของบริษัทหรือไม่ก่อให้เกิดผลกระทบต่อบริษัทในอนาคต

บริษัทตั้งค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเก็บเงินจากลูกหนี้ไม่ได้
โดยพิจารณาจากประสบการณ์ในการเก็บหนี้และสถานะปัจจุบันของลูกหนี้คงค้าง ณ วันที่ในงบดุล ซึ่ง
ณ วันที่ 31 ธันวาคม 2548 บริษัทไม่ได้มีการตั้งค่าเผื่อหนี้สงสัยจะสูญ
เนื่องจากที่ผ่านมาบริษัทสามารถเก็บหนี้ได้ใกล้เคียงกับระยะเวลาที่กำหนด

ตารางสรุปอายุของลูกหนี้การค้า

  หน่วย: ล้านบาท

  -------------------------------- ------------------- -------------------
  รายการลูกหนี้แยกตามอายุ              31 ธันวาคม 2548      31 ธันวาคม 2547

  ลูกหนี้ชำระภายในระยะเวลาที่กำหนด      641.6               1,017.3

  ลูกหนี้ค้างชำระน้อยกว่ากว่า 3 เดือน      1,582.3             221.5

  ลูกหนี้ค้างชำระระหว่าง 3-6 เดือน       1.8                 2.8

  ลูกหนี้ค้างชำระเกินกว่า 6 เดือน         -                   0.2
  -------------------------------- ------------------- -------------------

สินค้าคงเหลือ

ณ วันที่ 31 ธันวาคม 2548 บริษัทมีสินค้าคงเหลือจำนวน 3,602.9 ล้านบาท
โดยบริษัทมีนโยบายเก็บสินค้าสำเร็จรูปไว้ไม่เกิน 15 วัน
การที่สินค้าของบริษัทเป็นที่ต้องการของตลาด
ทำให้บริษัทสามารถขายสินค้าภายในระยะเวลาที่กำหนด ประกอบกับนโยบายการซื้อวัตถุดิบในลักษณะ
Consignment ซึ่งผู้ขายวัตถุดิบจะส่งวัตถุดิบมาเก็บไว้ที่ลานเก็บวัตถุดิบของบริษัท
และบริษัทจะจ่ายค่าวัตถุดิบต่อเมื่อมีการใช้จริงตามราคาที่ตกลง ณ วันที่สั่งซื้อสินค้า
ทำให้บริษัทมีวัตถุดิบคงเหลือน้อยมาก อีกทั้งบริษัทมีระบบการผลิตแบบต่อเนื่อง (Continuous
Process) ทำให้บริษัทไม่มีสินค้าคงเหลือระหว่างการผลิต สำหรับปี 2548 นั้น
บริษัทมีระยะเวลาขายสินค้าเฉลี่ย 55 วัน

อาคารและอุปกรณ์

ณ วันที่ 31 ธันวาคม 2548 บริษัทมีสินทรัพย์ถาวรหลักคิดเป็นมูลค่าทั้งสิ้น 17,323.6 ล้านบาท
ประกอบด้วย เครื่องจักรที่ใช้ในการผลิต ที่ดิน และอาคารโรงงาน
ซึ่งบริษัทได้มีการประเมินราคาสินทรัพย์ดังกล่าวใหม่ในปี 2547
โดยผู้ประเมินอิสระซึ่งใช้วิธีประเมินตามมูลค่าตลาด
ทำให้เครื่องจักรที่ใช้ในการผลิตเหล็กแผ่นรีดร้อนของบริษัทมีมูลค่าเพิ่มขึ้น 3,804.8 ล้านบาท
รวมทั้งที่ดินของบริษัทก็มีมูลค่าเพิ่มขึ้น 175.5 ล้านบาทในปี 2547
แต่มูลค่าอาคารและสิ่งปลูกสร้างมีมูลค่าลดลง 539 ล้านบาท

เงินประกันการซื้อวัตถุดิบ

ณ วันที่ 31 ธันวาคม 2548 บริษัทมีเงินประกันการซื้อวัตถุดิบจำนวน 1,048.8 ล้านบาท
ซึ่งเป็นเงินจ่ายล่วงหน้าเพื่อประกันการซื้อวัตถุดิบให้แก่ผู้ขายซึ่งเป็นบริษัทในต่างประเทศ

หนี้สิน

ณ วันที่ 31 ธันวาคม 2548 บริษัทมีหนี้สินรวม 6,808.0 ล้านบาท
ประกอบด้วยเจ้าหนี้การค้าและเจ้าหนี้อื่นจำนวน 1,385.0 ล้านบาท หรือคิดเป็นร้อยละ 20
ของหนี้สินรวม ประกอบด้วยหนี้สินภายใต้แผนฟื้นฟูกิจการจำนวนรวม 828.4 ล้านบาท
โดยในจำนวนนี้เป็นหนี้สินที่ครบกำหนดชำระในหนึ่งปีจำนวน 76.2 ล้านบาท

เจ้าหนี้การค้าและเจ้าหนี้การค้าที่เกี่ยวข้อง

บริษัทมีเจ้าหนี้การค้าจำนวน 1,111.7 ล้านบาท
ซึ่งในจำนวนนี้เป็นเจ้าหนี้การค้าบริษัทที่เป็นพันธมิตรจำนวน 192.9 ล้านบาท ณ วันที่ 31 ธันวาคม
2548 โดยมีเจ้าหนี้การค้าบริษัทที่เป็นพันธมิตรลดลงจากจำนวน 194.4 ล้านบาท ณ วันที่ 31
ธันวาคม 2547 เนื่องจากมีการค้าขายกับกลุ่มบริษัทที่เป็นพันธมิตรเพิ่มขึ้น คือ มีการค้าขายกับบริษัท
นารา อินเตอร์เนชั่นแนลแนล จำกัด และบริษัท แอ็ดวานซ์ เมทัล แฟบริเคชั่นส์ จำกัด

สำหรับเจ้าหนี้อื่น
(หมายถึงเจ้าหนี้การค้าที่ไม่เกี่ยวข้องกับกระบวนการผลิตและเจ้าหนี้สาธารณูปโภค) ณ วันที่ 31
ธันวาคม 2548 มีจำนวน 273.3 ล้านบาท ซึ่งในจำนวนนี้เป็นเจ้าหนี้อื่นที่เป็นบริษัทพันธมิตรจำนวน
0.9 ล้านบาท มีจำนวนลดลงจากเจ้าหนี้การค้าอื่น จำนวน 330.1 ล้านบาท ณ วันที่ 31 ธันวาคม
2547

ส่วนของผู้ถือหุ้น

ณ วันที่ 31 ธันวาคม 2548 บริษัทมีส่วนของผู้ถือหุ้น 21,547.7 ล้านบาท
ประกอบด้วยทุนจดทะเบียนที่เรียกชำระแล้ว 8,200.0 ล้านบาท ส่วนเกินทุนจำนวน 1,925.5
ล้านบาท และกำไรสะสมทั้งสิ้น 11,422 ล้านบาท
ทำให้บริษัทมีส่วนของผู้หุ้นสูงกว่าหนี้สินเป็นจำนวนมากถึง 3.2 เท่า

กำไร (ขาดทุน) สุทธิต่อหุ้น

ณ วันที่ 31 ธันวาคม 2548 บริษัทมีกำไรสุทธิต่อหุ้นทั้งแบบพื้นฐาน (Basic) และแบบปรับแล้ว
(Diluted) เท่ากันคือ 0.33 บาทต่อหุ้น

มูลค่าตามบัญชีต่อหุ้น

ณ วันที่ 31 ธันวาคม 2548 บริษัทมีมูลค่าตามบัญชีต่อหุ้นทั้งแบบพื้นฐาน (Basic) และแบบปรับแล้ว
(Diluted) เท่ากับ 2.63 บาทต่อหุ้น

12.2.7 ความเสี่ยงอื่นๆ

ความเสี่ยงจากอัตราแลกเปลี่ยน

ค่าเงินบาทของประเทศไทยมีความผันผวนน้อยลงในช่วงปี 2547 – 2548 ทั้งนี้ ณ วันที่ 31
ธันวาคม 2548
บริษัทมีหนี้สินระยะยาวคงเหลือที่เป็นเงินตราต่างประเทศจากการออกหุ้นกู้สกุลดอลลาร์สหรัฐจำนวน
100 ล้านดอลลาร์ และดอกเบี้ยที่จะต้องชำระในอัตราร้อยละ 10.5 ต่อปี กำหนดชำระทุก 6
เดือนในวันที่ 4 เมษายน และ 4 ตุลาคม ของทุกปีจนถึงปี 2553
ทั้งนี้บริษัทเชื่อมั่นว่าในอนาคตระยะยาวอัตราแลกเปลี่ยนจะไม่ผันผวนมากเช่นที่เคยประสบในอดีตก่อนหน้านั้น
เนื่องจากประเทศไทยได้ใช้นโยบายอัตราแลกเปลี่ยนลอยตัวแบบมีการจัดการซึ่งยืดหยุ่นพอสมควรและเป็นไปตามภาวะการเงินระหว่างประเทศที่แท้จริง
อย่างไรก็ตาม เนื่องจากรายได้ส่วนใหญ่ของบริษัทเป็นเงินบาท
ขณะที่ค่าใช้จ่ายในการซื้อวัตถุดิบที่ใช้ในการผลิตมีการสั่งซื้อเป็นเงินตราต่างประเทศซึ่งส่วนใหญ่เป็นเงินสกุลดอลล่าร์สหรัฐฯ
เป็นหลัก
จึงทำให้บริษัทอาจมีความเสี่ยงจากความผันผวนของอัตราแลกเปลี่ยนระหว่างเงินสกุลดอลล่าร์สหรัฐฯ
และเงินบาท (โปรดดูรายละเอียดเพิ่มเติมในข้อ 1.3.2
ความเสี่ยงด้านความผันผวนของอัตราแลกเปลี่ยน) อย่างไรก็ตาม
บริษัทสามารถป้องกันความเสี่ยงดังกล่าวโดยพยายามกำหนดราคาขายที่อิงอยู่กับราคาตลาดโลก
และซื้อเครื่องมือคุ้มครองความเสี่ยงจากสถาบันการเงินในช่วงสั้นๆ

ความเสี่ยงจากอัตราดอกเบี้ย

ปัจจุบัน บริษัทมีความเสี่ยงจากอัตราดอกเบี้ยจากการออกหุ้นกู้จำนวน 100 ล้านเหรียญสหรัฐฯ
ที่อัตราดอกเบี้ยคงที่ 10.5% เป็นระยะเวลา 5 ปี

12.2.8 ภาษีเงินได้นิติบุคคล

โดยปกติแล้วภาษีเงินได้นิติบุคคลของประเทศไทยอยู่ที่อัตราร้อยละ 30
ของกำไรสุทธิจากการดำเนินงาน
แต่เนื่องจากบริษัทได้รับสิทธิพิเศษทางภาษีจากการส่งเสริมการลงทุนของคณะกรรมการส่งเสริมการลงทุนภายใต้พระราชบัญญัติส่งเสริมการลงทุน
จึงทำให้บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมจนกระทั่งถึงปี
2550 และหลังจากปี 2550
บริษัทยังคงได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมอีกร้อยละ
50 ของอัตราปกติ จนกระทั่งถึงปี 2555
และในปัจจุบันบริษัทได้รับการส่งเสริมการลงทุนสำหรับโครงการขยายกำลังการผลิตของบริษัทซึ่งเป็นโครงการในอนาคตของบริษัทเรียบร้อยแล้ว
จึงทำให้กำไรจากการประกอบกิจการดังกล่าวได้รับยกเว้นภาษีเงินได้นิติบุคคลสำหรับ 8
ปีนับตั้งแต่เริ่มเปิดดำเนินธุรกิจและได้รับลดหย่อนภาษีเงินได้นิติบุคคลอีกร้อยละ 50 ของอัตราปกติ
สำหรับ 5 ปี นับตั้งแต่สิ้นสุดระยะเวลาที่ได้รับการยกเว้น 8 ปีแรก ซึ่งภายหลังระยะเวลาดังกล่าว
บริษัทจะต้องเสียภาษีเงินได้นิติบุคคลในอัตราร้อยละ 30
จากกำไรสุทธิจากการดำเนินงานเช่นเดียวกับบริษัทอื่นๆ

12.2.9 ปัจจัยที่มีอิทธิพลต่อผลการดำเนินงานในอนาคต

อุตสาหกรรมเหล็กเป็นอุตสาหกรรมที่อาจได้รับผลกระทบต่อวัฏจักรธุรกิจค่อนข้างสูง
เนื่องมาจากอุตสาหกรรมดังกล่าวมีการผันผวนของราคาทั้งราคาวัตถุดิบและราคาผลิตภัณฑ์ค่อนข้างมาก
ทำให้ผลประกอบการของบริษัทอาจมีการเปลี่ยนแปลงในลักษณะที่ผันผวนกว่าบริษัทในอุตสาหกรรมอื่นทั้งในด้านรายได้และผลกำไร
อย่างไรก็ตาม อุตสาหกรรมเหล็กทั่วโลกมีสัญญาณการปรับตัวเข้าสู่เสถียรภาพที่ชัดเจนในปี 2548
โดยเห็นได้จากความสัมฤทธิ์ผลของการควบรวมกิจการขนาดใหญ่
และมาตรการจำกัดการขยายกำลังการผลิตและการส่งออกสินค้าเหล็กในประเทศจีนอย่างจริงจัง
จึงคาดว่าสถานการณ์ของอุตสาหกรรมจะดีขึ้น ผันผวนน้อยลง และราคาเหล็กมีเสถียรภาพ

การขยายกำลังการผลิต (De-Bottleneck)

การขยายกำลังการผลิตของบริษัทจะทำให้เกิดความประหยัดต่อขนาด (Economies of Scale)
อย่างแท้จริง
และจะมีการเพิ่มสายการผลิตใหม่เพื่อทำให้ผลิตภัณฑ์เหล็กแผ่นรีดร้อนของบริษัทมีหลากหลายชนิดขึ้น
เช่น เหล็กแผ่นรีดร้อนล้างผิวเคลือบน้ำมัน และเหล็กแผ่นรีดร้อนปรับสภาพผิว
ซึ่งจะทำให้บริษัทมีรายได้ที่เพิ่มขึ้น
เนื่องจากผลิตภัณฑ์ดังกล่าวมีราคาขายที่สูงกว่าราคาขายของผลิตภัณฑ์ปกติ และมีอัตรากำไรที่สูงกว่า
อีกทั้งยังเป็นการลดความเสี่ยงจากการพึ่งพาผลิตภัณฑ์ชนิดเดียวด้วย